text:
Kuvuga ko umuntu yaremwe mu ishusho y'Imana cyangwa ko asa nayo bivuga iki (Intangiriro 1:26-27)?
Ikibazo: Kuvuga ko umuntu yaremwe mu ishusho y'Imana cyangwa ko asa nayo bivuga iki (Intangiriro 1:26-27)?
Igisubizo: Umunsi wa nyuma wo kurema, Imana yaravuze iti 'tureme umuntu agire ishusho yacu ase natwe' (Intangiriro 1:26). Ni uko yarangije kurema kwayo. Imana yaremye umuntu mu mukungungu, imuha ubuzima binyuze mu mwuka wayo (Intangiriro 2:7). Ni ukuvuga ko umuntu ari ikiremwa kitameze nk'ibindi, kuko afite umubiri, akagira n'ubugingo/umwuka.
Kugira 'ishusho' cyangwa 'gusa' n'Imana muri make bivuga ko twaremanywe gusa n'Imana. Gusa n'Imana kwa Adamu ntibyari kubera ko yari afite umubiri n'amaraso. Bibiliya yerura ko 'Imana ari Umwuka' (Yohana 4:24), bivuga ko ubwo itagira umubiri. Ariko nanone, umubiri Adamu yaremanywe washushanyaga ubumana, kuko atari kurwara cyangwa ngo apfe, iyo ataza gucumura.
Ishusho y'Imana ni igice cy'imbere cya Muntu, kitagaragara. Icyo nicyo umuntu adahuje n'inyamaswa, kikamuha ubutware ku bindi biremwa byose (Intangiriro 1:28), kandi kikamwerera gusabana n'Umuremyi we. Ni ishusho yo mu Mwuka. Iyo shusho igaragarira mu bwenge, mu myifatire, ndetse n'imibanire n'abandi.
Umuntu yaremanywe ubwenge bumwemerera gushyira mu gaciro ndetse akanagira imigambi. Mu yandi magambo, umuntu ashobora gutekereza, kandi akaba yatoranyamo. Ibi ni ishusho y'ubwenge n'umudendezo by'Imana. Igihe cyose umuntu ahanze imashini, yanditse igitabo, ashushanyije ubugeni, aryohewe n'umuziki, akoze imibare cyangwa se ahaye itungo rye izina, aba muri make yerekana kandi agaragaza ko yaremwe mu ishusho y'Imana.
Umuntu yaremanywe kandi umuco w'ubudakemwa n'ubukiranutsi, bikaba ishusho y'ukwera kw'Imana. Imana yitegereje ibyo yaremye byose (n'abantu barimo) isanga ari 'byiza' (Intangiriro 1:31). Umutimana wacu, utuburira ikiza n'ikibi, ni igisigazwa cy'ubwo budakemwa Adamu yaremanywe. Igihe cyose umuntu yubahirije itegeko, azibukiriye ikibi, ashimye imico myiza cyangwa agize kwicuza icyaha, aba agaragaza kuremwa mu ishusho y'Imana.
Mu mibanire n'abandi, umuntu yaremewe gusabana. Ibi byibutsa ubutatu bw'Imana, ndetse n'urukundo rwayo. Mu busitani bwa Edeni, Adamu yasabanaga cyane n'Imana (Intangiriro 3:8); Imana yaje kumuremera umugore kubera ko yasanze 'atari byiza ko umuntu aba wenyine' (Intangiriro 2:18). Igihe cyose umuntu ashatse, yungutse inshuti, akinishije umwana, cyangwa agiye gusenga mu kiliziya, aba yerekana ko yaremanywe gusa n'Imana.
Kuremwa mu ishusho y'Imana byemereraga Adamu umudendezo wo gufata ibyemezo ashatse. Nubwo yaremanywe kamere y'ubukiranutsi, Adamu yaje gutoranyamo gucumura maze yigomora ku Muremyi we. Adamu yatobye ishusho y'Imana yari imurimo, anayiraga abamukomotseho bose (Abaroma 5:12). Nanubu, turacyafite iyo shusho y'Imana muri twe (Yakobo 3:9), icyangujwe n'icyaha. Ubwenge, imyifatire, imibanire ndetse n'ibikorwa byacu byose byerekana ibimenyetso by'urwo rubori rw'icyaha rwatwaritsemo.
Inkuru nziza ariko nuko iyo umuntu akijijwe, Imana itangira gusukura ya shusho yayo yaremanywe, akaba 'umuntu mushya waremewe ibyo gukiranuka no kwera bizanywe n'ukuri nk'uko Imana yabishatse' (Abefeso 4:24). Uko gucungurwa kuboneka mu buntu bw'Imana, binyuze mu kwizera ko Yesu Kristo ariwe ukuraho ibyaha byadutandukanyaga n'Imana (Abefeso 2:8-9). Binyuze muri Kristo, tugirwa ibyaremwe bishya bisa n'Imana (2 Abakorinto 5:17).
English
Kuvuga ko umuntu yaremwe mu ishusho y'Imana cyangwa ko asa nayo bivuga iki (Intangiriro 1:26-27)?


c: text/html

text:
Abagore bo mu nzego z’ibanze biyemeje kuyobora ariko badasenye n’ingo zabo
Ishyirahamwe ry’abayobora uturere n’Umujyi wa Kigali (RALGA), ryashyizeho ihuriro ry’abagore bayobora inzego z’ibanze, rizaganirirwamo uburyo bakomeza kuyobora badashenye ingo zabo.
Iri huriro ryiswe ’Urunana rw’abagore mu buyobozi bw’inzego z’ibanze’ rivuga ko rigiye kunoza serivisi zitangwa ku baturage, ndetse no gukemura ibibazo byugarije imiryango, harimo isuku nke, imirire mibi, uburere n’imibanire mu ngo bitifashe neza.
Rivuga kandi ko rizashakira ibisubizo ingo z’abagore bakora mu nzego z’ibanze, bavuga ko batabana n’imiryango yabo uko bikwiriye kuko ngo baba bagiye gukemurira abaturage ibibazo.
Umunyamabanga nshingwabikorwa w’Umurenge wa Mushonyi mu karere ka Rutsiro, Icyizihiza Alida avuga ko iri huriro rije rikenewe kugira ngo ribabwire uburyo bakubahiriza inshingano nk’abayobozi ariko batibagiwe ko ari n’ababyeyi b’ingo.
Yagize ati “Twabonye ko hari ibyo wakoherezamo abantu baguhagararira cyangwa se ugashaka ibindi byatuma akazi ko mu rugo kakorohera, ariko ibyo utagomba gusimburwamo mu rugo ugomba kubikora.
“Urunana rw’abagore mu buyobozi bw’inzego z’ibanze” ruvuga ko abanyamuryango barwo bagomba kubana n’abagabo babo, cyane cyane mu buriri, kurera abana uko bikwiye, kwirinda ubusinzi ndetse no guhahira urugo.
Mu gutangiza iri huriro, Ministiri w’Uburinganire n’Iterambere ry’Umuryango, Nyirasafari Esperence yatangaje ko Ministeri ayobora yungutse amaboko mu bijyanye no guteza imbere imiryango.
Avuga ko aryitezeho kuzakemura ibibazo bikomeye birimo icy’igwingira ry’abana, ihohoterwa mu ngo, ndetse no kuvuganira abakobwa b’abangavu baterwa inda kugira ngo ababahohoteye babihanirwe.
Uru runana ruyobowe na Mme Rwakazina Marie-Chantal, Umuyobozi w’Umujyi wa Kigali, ruhuje abagore bari muri Komite nyobozi na Njyanama z’utugari, imirenge, uturere n’Umujyi wa Kigali.
Rwakazina avuga ko bazajya bahurira mu biganiro bigereranywa n’icyitwaga “urubohero” mu muco w’u Rwanda, cyahuzaga abagore n’abakobwa bakaganiriramo uko ingo zubakwa.
Ibitekerezo ( 3 )
umugore mwiterambera ry’igihugu cyacu
Bizi abagabo bafite abagore bari mu nzego z’ubuyobozi!!!!!!!!!!!!ingo zabaye iz’abakozi,abagore nta nshingano z’urugo bakitaho kubera kubura umwanya!muri make ntibaba mu ngo zabo!ubwo wambwira ute ko abo bantu bazabana neza???Uzi urugo rutabamo umugore!!!??ibi bisigabe bituma abashakanye batandukana bya hato na hato!
Ni byiza ko abagore nabo bayobora.Ariko twebwe nk’abantu,tugomba kubahiriza amahame imana yaturemye iduha binyuze kuri Bible.Muli 1 Abakorinto 11:3,havuga ko umugabo ari chef w’Umugore.Nukuvuga mu rugo.Naho muli Abefeso 5:24,havuga ko umugore agomba kubaha cyane (submissive) umugabo we.Kubyerekeye kuyobora amatorero n’amadini,imana ibibuza abagore.Byisomere muli 1 Timote 2:12 na 1 Abakorinto 14:34,35.Impamvu Abagore basigaye babirengaho bakayobora amadini,nuko harimo amafaranga menshi.Mu myaka yashize ntabwo abagore bashingaga amadini cyangwa ngo bigishe mu nsengero,kuko imana ibibabuza.
Birababaje cyane kandi bibabaza imana

robotstxt: allowed

filter: keep


text:
Byinshi kuri Marita utaragize umuhate wo kumva ijambo rya Yesu nka mwene se Mariya
Luka10:38-42, tuhasoma inkuru izwi cyane muri bibiliya ya Marita n’umuvandimwe we Mariya igihe bakiraga Yesu mu rugo iwabo .
“Uwo yari afite mwene se witwaga Mariya, yari yicaye hafi y’ibirenge by’Umwami Yesu yumva ijambo rye. Ariko Marita yari yahagaritswe umutima n’imirimo myinshi yo kuzimāna. Aho bigeze aramwegera aramubaza ati “Databuja, ntibikubabaje yuko mwene data yampariye imirimo? Wamubwiye akamfasha?”(Luka10:39-40)
N’ubwo Marita ari we wari wakiriye Yesu iwe(Luka10:38), Mariya niwe wicaye ku birenge bye yumva ijambo rye. Ku rundi ruhande Marita yari yahagaritswe umutima n’imirimo myinshi yo kuzimānira Yesu n’intumwa ze.
Nshuti ,ni byiza gutumira Kristo mu buzima bwacu, no mu rugo iwacu ariko tugomba kwibuka ko tutagomba kujya kure ye cyangwa ngo duhugire mu bindi bintu bidafite inyungu, dukwiye kumwumva hanyuma tukitondera ibyo avuze. “Nimunkunda muzitondera amategeko yanjye.”(Yohana14:15)
Yesu yacyashye Marita , maze amwereka guhitamo kwiza: Igihe Imana idukosoye, uko gucyahwa gushobora kutadushimisha ariko igihe kiragera kukagira imbuto kandi tukarushaho gusa na Kristo.
“Nimwihanganira ibihano, muba mugaragaje ko muri abana b’Imana. Mbese ni mwana ki udahanwa na se? Ariko niba mudahanwa nk’abandi bose, noneho muba muri ibibyarwa mutari abana nyakuri. Ko dufite ba data batubyaye ku mubiri, bakaduhana natwe tukabubaha, ntidukwiriye kurushaho cyane kugandukira Se w’imyuka tugahoraho? Kuko ba bandi baduhanaga iminsi mike nk’uko byari bibabereye byiza, naho uwo aduhanira kugira ngo bitubere byiza dusangire kwera kwe. Nta gihano kinezeza ukigihanwa ahubwo kimutera umubabaro, ariko rero hanyuma cyera imbuto zo gukiranuka zihesha amahoro abamenyerejwe na cyo. »(Abaheburayo12 :7-11)
« Abo nkunda bose ndabacyaha, nkabahana ibihano. Nuko rero gira umwete wihane.” (Ibyahishuwe3:19)
Marita yaracyashywe, maze Yesu amubwira umugabane mwiza ko ari uwo kumva ijambo rye: “Umwami Yesu aramusubiza ati “Marita, Marita, uriganyira wirushya muri byinshi ariko ngombwa ni kimwe, kandi Mariya ahisemo umugabane mwiza atazakwa.”(Luka10:41-42)
Kristo ashaka ko tugomba kubanza gushaka ubwami bw’Imana no gukiranuka kwayo, kuko ari bwo byose tuzabyongerwa”(Matayo 6:33). Igihe Imana iducyashye cyangwa iducyebuye , ntidukwiye kuyirakarira , ahubwo ibi byose bituma turushaho gusa na Kristo ndetse tukanabohoka.
Umugore wamenye umwana w’Imana
Marita ni umwe wagize amahirwe abonana n’umukiza w’isi. Yohana 11:1-44 haduha ishusho y’ukuntu Kristo yazuye Lazaro musaza wa Marita wari umaze iminsi mu mva.Bibiliya itubwirako “Yesu yakundaga Marita na mwene se na Lazaro”(Yohana11:5). Muri iki gice n’ubwo batubwirako Mariya yari yicaye hafi y’ibirenge bya Yesu mu gihe Marita yari ahuze cyane ashaka kuzimana, “Marita yumvise ko Yesu aje ajya kumusanganira, ariko Mariya asigara yicaye mu nzu.”(Yohana11:20) Muri iki gice hatubwirako Yesu yabwiye Marita ko ari we buzima:
“Yesu aramubwira ati “Ni jye kuzuka n’ubugingo, unyizera naho yaba yarapfuye azabaho, kandi umuntu wese ukiriho unyizera ntazapfa iteka ryose. Mbese wizeye ibyo?”Aramusubiza ati “Yee, Databuja, nizeye yuko uri Kristo Umwana w’Imana ukwiriye kuza mu isi.”(Yohana11:25-27)
Iki gice kitubwirako na none Yesu yamucyashye, amubwirako akwiye kongera ukwizera :
“Yesu arababwira ati “Nimukureho igitare.” Marita mushiki w’uwapfuye aramubwira ati ‘Databuja, none aranuka kuko amaze iminsi ine.’ Yesu aramubwira ati ‘Sinakubwiye nti ‘Niwizera uri bubone ubwiza bw’Imana’?”(Yohana11:39-40)
Bibiliya itubwirako dukwiye kugira Yesu nk’umwigisha wacu kuko ari we uzatuyobora mu kuri kose:
“Uwo Mwuka w’ukuri naza azabayobora mu kuri kose kuko atazavuga ku bwe, ahubwo ibyo azumva ni byo azavuga, kandi azababwira ibyenda kubaho. Uwo azanyubahiriza, kuko azenda ku byanjye akabibabwira. Ibyo Data afite byose ni ibyanjye, ni cyo gitumye mvuga nti ‘Azenda ku byanjye abibabwire.’”(Yohana 16:13-15)
Tuzi Marita nk’umuvandimwe wa Mariya, umwe wahugiye mu gushyashyana ashaka kuzimanira Yesu n’abigishwa be, aho kuza kumva ijambo avuga . Dushobora kuba tumuzi muri ubu buryo, ariko nanone dukwiye kumumenya nk’umuntu Imana yakunze cyane, yacyashye, akigishwa imyizerere iboneye no kugira ukwizera.
Abakristo bakwiye kumenyako bakwiye gutumira Yesu ariko bakaza hafi y’ibirenge bye kuko muri we harimo ijambo ridasaza kandi ritunga abaryumva bakarikomeza.
Sophie @Agakiza.org


text:
Mu Mudugudu wa Munini, Akagali ka Rukina, Umurenge wa Kinihira niho habereye ibirori by’Umuganura ku rwego rw’Akarere. Uyu munsi waranzwe no guhigura imihigo y’umwaka wa 2017-2018 ku rwego rw’Imidugudu, kwishimira ibyagezweho, guhiga imihigo y’umwaka wa 2018-2019, kuremera abatishoboye, ndetse n’ubusabane.
Mu izina ry’abaturage, abakuru b’Imidugudu itandatu igize Akagali ka Rukina bahigiye mu ruhame imihigo imidugudu bayobora izashyira mu bikorwa muri uyu mwaka.
Ibyo bikorwa bikubiye mu nkingi zikurikira: Ubukungu, imibereho myiza, imiyoborere n’ubutabera.
Muri rusange mu bukungu harimo imihigo irebana no gukoresha inyongeramusaruro hagamijwe kongera umusaruro, ijyanye no korora kijyambere, gukorana n’amabanki n’ibigo by’imari no korozanya muri Gahunda ya Girinka Munyarwanda.
Mu mibereho myiza harimo imihigo yo kurwanya imirire mibi hitabwa cyane cyane ku gukora uturima tw’igikoni, gukoresha igikoni cy’umudugudu mu kwigisha imiryango gutegura indyo yuzuye, kwitabira ubwisungane bw’ubuzima 100%, ubwiherero bwujuje ibisabwa kuri buri muryango no kurwanya umwanda muri rusange.
Mu miyoborere n’ubutabera harimo kubumbatira umutekeno bitabira gukora no kunoza amarondo, gukemura ibibazo by’abaturage ku gihe, kurwanya akarengane, kujya inama no kuganira ku bibazo mu nteko z’abaturage.
Igikorwa cyo kuremera abatishoboye mu rwego rwo kubashyigikira mu nzira yo kwivana mu bukene, cyo cyaranzwe no gushyikiriza abasheshe akanguhe batandatu amatungo magufi (ihene), abana bo ku Ishuri Ribanza rya Kabirizi na bo boroza bagenzi babo babiri inkwavu.
Mu butumwa yagejeje ku bitabiriye uyu munsi, Umuyobozi w’Akarere wungirije ushinzwe imibereho myiza y’abaturage, Mukangenzi Alphonsine, yasobanuye ko umuganura ari imwe mu nzira Leta y’u Rwanda yahisemo kandi ishyize imbere mu gushaka mu muco wacu ibisubizo by’ibibazo bigenda bigaragara mu nzira turimo y’iterambere.
Yagize ati "Kwizihiza umuganura bigamije gusubira ku isoko y'umuco wacu nk'Abanyarwanda tukawuvomamo ibishobora gutuma Igihugu gitera imbere".
“Umuco iyo tuwurimo neza udufasha kubona ibibazo by’ibibazo duhura na byo”.
Visi Meya Mukangenzi yagarutse kuri bimwe mu bibazo byugarije umuryango bifitanye isano no guteshuka ku muco, birimo imibanire mibi mu miryango, ibiyobyabwenge, n’inda zitateganyijwe mu rubyiruko, maze asaba ababyeyi kubyitaho, gukumira ibishobora gukumirwa no gukemura ibyabaye, ariko byose bakabikora bashingiye ku muco mwiza w’Abanyarwanda.
Ku birebana n’imihigo, yibukije ko imihigo yahizwe itari iy’abakuru b’imidugudu ko ari iy’abaturage bose, maze abasaba gushyira hamwe mu kuyesa.
Mu mateka y’u Rwanda umuganura wari umwanya ngarukamwaka wo kwishimira no gusangira umusaruro wabonetse, ndetse no gufata ingamba z’ibihe biri imbere. Wari umwanya kandi wo gushimira Imana ibyagezweho byose, no gusabana.
Wizihizwaga ku rwego rw’Igihugu no ku rwego rw’Umuryango. Ku rwego rw’Igihugu, Umwani ni we wabanzaga kuganura, Abatware na rubanda bagakurikiraho.
Ku rwego rw’umuryango, umukuru w’umuryango yabanzaga, abagize umuryango na bo bagakurikiraho.
Ku rwego rw’Igihugu, Umuganura waje gucibwa n’ubutegetsi bw’Abakoloni mu mwaka wa 1925. Mu mwaka wa 2015 Leta y’u Rwanda ikaba yarafashe icyemezo cy’uko Umuganura uzajya wizihizwa buri mwaka, igena uwa gatanu wa mbere w’ukwezi kwa Kanama nk’umunsi udahinduka wo kwizihiza Umuganura.
Umuganura ukaba rero uhuza Abanyarwanda, abayobozi n’abayoborwa, abana n’abakuru, maze bakarebera hamwe ibyo bagezeho, kandi bagafata ingamba zo kubisigasira hagamijwe kubyubakiraho mu iterambere.
Ni muri urwo rwego kwizihiza umuganura hirya no hino mu Karere byaranzwe no kumurika no kwishimira ibyagezweho, gusangira ku musaruro, guhiga, kuremera abatishoboye (amatungo, ibiribwa, ibikoresho birimo n’iby’ubuhinzi), no kuganira ku mateka y’umuganura mu Rwanda rwo hambere.
Insanganyamatsiko y’Umuganura muri uyu mwaka ikaba igira iti "Umuco isoko y'ubumwe n'ishingiro ryo kwigira".


text:
Ku cyumweru, tariki ya 20 Werurwe 2005, ni bwo Minisitiri w'Intebe Bernard Makuza yatanze ubuhamya mu rukiko Gacaca rwa Nyakabanda ya 2, mu murenge wa Nyakabanda, akarere ka Nyamirambo, mu mugi wa Kigali.
Aho mu Nyakabanda ni ho minisitiri Makuza yari ari mu gihe cya genocide. Mu buhamya bwe yagaragaje abaje kumuhiga n’uko yaje kurokoka.
Ibyo byabaye nyuma gato y’aho Perefe w'intara ya Ruhegeri, Bwana Bonifasi Rucagu, na we ahamagariwe mu ntara ayobora gutanga ubuhamya ku bantu bamureze uruhare mu iyicwa ry'abo mu muryango wabo.
Bwana Rucagu yagaragaje ko arengana, yerekana n'uburyo yashoboye gukiza abantu bagera kuri 60. Ngo abo atashoboye gukiza ni uko ariho ubushobozi bwe bwagarukiraga.
Icyakora Bwana Rucagu ntiyahakanye ko yari umuyoboke wa MRND, kandi ko, nk’umuyoboke wayo, yatwaraga n'interahamwe mbere ya genocide. Avuga ko atigeze abihisha. Abamurega na bo bavuga ko bimwe mu byo bamurega ari ibyo babwiwe.
Kuva aho imanza za Gacaca zitangiriye mu turere 118 tw'Urwanda, amakuru atugeraho aratumenyesha ko hari abantu bamaze gufatirwa icyaha cya genocide. Gusa umubare w'abamaze gufungwa batari barageze muri gereza nturamenyekana.


text:
Uturutse i bumoso : Lt Col. James Ngarambe, Mayor Ndayisaba Francois, Ruganzu Jonas
Kuwa 03 Nyakanga 201 mu Karere ka Karongi kuri Hotel ya Bethany hateraniye Inama y'Inteko Rusange ya JADF Karongi. Inama yari iyobowe na NDAYISABA François, Umuyobozi w'Akarere, ari kumwe na Jonas RUGANZU, Perezida wa Jadf Karongi.
Abanyamuryango ba Jadf bari bitabiriye inama ngishwanama
Inama kandi yitabiriwe na: Umunyamabanga Nshingwabikorwa w'Agateganyo w"Akarere ka Karongi, Madamu MUGWANEZA Assumpta, Umuyobozi w'Ingabo mu Karere ka Karongi, Lt Colonel Ngarambe James, Abafatanyabikorwa batandukanye,Abayobozi b'Amashami mu Karere,Bamwe mu ba Technicians b'Akarere,...
Inama yunguranye ibitekerezo hagamijwe kureba ibitetaganijwe mu iteganyabikorwa ry’ Akarere ry’ imyaka itandatu (District Development Strategies) cyane harebwa intego z'Umwaka wa 1 ariwo wa 2018/2019 hagamijwe gufatwa ingamba zizatuma izi ntego zigerwaho.
Nyuma yo kugaragarizwa intego z’ iteganyabikorwa ry’ Akarere ry’ imyaka itandatu, mu mwaka wa 2018/2019, Abafatanyabikorwa bagiye mu matsinda hakurikijwe inkingi babarizwamo arizo:
Ubukungu,
Imibereho myiza,
Imiyoborere myiza.
Bamwe mu bari mu matsinda. Itsinda ry' Imiyoborere Myiza
Buri tsinda ryunguranye ibitekerezo hagamijwe kugaragaza uruhare rizagira mu kugera kuri izi Ntego.
Abafatanyabikorwa bashimiye Akarere uburyo kagaragaza ubufatanye kuri buri gikorwa kandi ibi bikaba bibaha amakuru abafasha guhuza ibikorwa byabo n’ umurongo w’Igihugu byose ku neza y’ umuturage.
Ubuyobozi bw'Akarere bwashimiye Abafatanyabikorwa uruhare badahwema kugira mu Iterambere ry'Akarere, bwongera kubizeza Ubufatanye.
Ihuriro ry’Abafatanyabikorwa bahuriye muri Jadf riteganywa n’ Amabwiriza ya Minisitiri w’Intebe n°003/03 yo ku wa03/07/2015 Ashyiraho ihuriro ry’abafatanyabikorwa mu iterambere, akanagena inshingano, imiterere n'imikorere byaryo


text:
Video zo Guswera Zitandukanye
Video zo Kunyaza Umukobwa
Video zo Guswera Zigezweho
Abagore bakunze kujya mu mihango bakigera mu bukumi.Hari abatangira kujya mu mihango y’abakobwa hakiri kare nko ku myaka 9 hari n’abakobwa batinda kubona imihango bakazayinjiramo bagejeje imyaka 16 cyangwa 17. Kujya mu mihango bisobanura ko umugore cyangwa umukobwa ashobora gusama, gutwara inda igi rye riramutse rihuye n’intanga y’umuhungu cyangwa umugabo(intanga cyangwa amasohoro)
Imihindukire y’imisemburo mu mubiri w’umugore ni yo igena igihe umugore cyangwa umukobwa agira mu mihango(imihango y’umugore irangwa nuko arekura igi buri kwezi).Akenshi umugore arekura igi rimwe mu minsi 28.Hari n’abagore bashobora kurenza iyo minsi cyangwa ntibayigezeho.
Kugira ngo umenye igihe k’imihango yawe ubara uhereye ku munsi wa mbere ubonyeho amaraso ukageza ku wundi munsi uzaboneraho andi maraso bwa mbere mu ihango y’ubutaha.
KUTAGIRA GAHUNDA KW’IMIHANGO
Hari igihe kujya mu mihango kwawe bishobora kutagira gahunda.Bikunze kubaho ku rubyiruko.Hari n’igihe umugore ashobora kutabona imihango ukwezi kose.
Zimwe mu mpamvu zo kubura gahunda mu imihango ni izi:
-kuba utwite
-kuba umubiri wawe ukimenyera ibyo kujya mu mihango
-kuba ufite ibibazo bikogoye (uhangayitse)haba k’umurimo(akazi) cyangwa mu
rugo(mu mibanire y’abashakanye),cyangwa ku ishuri.
-kuba uri hafi yo kugera mu zabukuru(menopause)
-kuba umaze iminsi ukora imyitozo,siporo nyinshi
-kuba waratakaje ibiro byinshi mu gihe gito
-kuba gahunda y’imisemburo yawe idakora neza
-kuba uri ku miti yemewe cyangwa itemewe
Nubwo iyi mihindukire mu buryo umugore cyangwa umukobwa ajyamo mu imihango ari ibisanzwe kuri bamwe ni byiza kubiganira na muganga biramutse bikubayeho.


text:
Kuri Noheli umutekano wari nta makemwa – Polisi
Polisi y’igihugu itangaza ko nta bibazo bikomeye byahungabanyije umutekano ku munsi mukuru wa Noheli no mu ijoro rishyira Noheli.
Polisi ihamya ko mu rujya n’uruza rw’abantu n’ibirori bitandukanye byagaragaye kuri Noheli byose byabaye mu mahoro no mu ituze; nkuko ACP Theos Badege abihamya.
Agira ati “Umutekano mu gihugu hose wari nta makemwa, nta cyawuhungabanyije. Ibi byose turabikesha imikoranire myiza isanzwe hagati ya Polisi y’u Rwanda n’abaturage, kuko berekanye ikinyabupfura kandi bakaba baranubahirije bakanashyira mu bikorwa ubutumwa twabagejejeho.”
Akomeza ahamagarira abaturage kurushaho kwitwara neza no gukomeza gufatanya n’inzego z’umutekano mu gihe bagikomeza kwishimira gusoza umwaka wa 2017 batangira uwa 2018.
Ati “Umutekano utangirira ku muntu ubwe, niba wanyoye ugasinda witwara ikinyabiziga kuko bisa nko kwiyahura kandi bikaba bishobora gukururira ibibazo abo muri kumwe mu kinyabiziga cyangwa abari mu muhanda.”
Akomeza agira inama abaturage cyane cyane abajya gusenga no mu yindi myidagaduro, kutazasiga inzu zabo zidakinze cyangwa bakazagira undi bazisigaho wo kuzitaho, kugirango hatazagira abagizi ba nabi barimo abajura bazabaca mu rihumye bakiba ibyabo.
Polisi kandi ihamagarira abateguye ibitaramo, amasengesho, abanyatubari ndetse n’ahandi bateganya gukora ibirori mu ijoro kwitararika urusaku rushobora guhungabanya umutekano n’uburenganzira bwa bagenzi babo.


text:
Alphonse Kavamahangauzwi mu bikorwa by’ivugabutumwa n’ubuhanzi bw’indirimbo zihimbaza Imana, arashimira Imana ku bw’ibyiza byinshi abona imaze kugeza ku Banyarwanda, by’umwihariko agashimira abayobozi bezabemera gukoreshwa nayo.
Kavamahanga, umuvugabutumwa akaban’umuhanzi uturuka mu Rurembo rw’Uburengerazuba, Akarereka Nyamasheke, Paruwasi ya ADEPR yaTyazo, yishimiye ku rwego rwo hejuru no gukorerwa ibitangaza n’Imana, ikamuvana mu cyaro kibisi cya kure iyo za Tyazo, ikamwerereza akabasha kuririmbira abana b’Imana batera nyebasabira igihugu amahoro n’umugisha, by’umwihariko hari na Perezida wa Repubulika yita ‘Impanoy’Imana’.
Kuri iki Cyumweru tariki ya 11 Mutarama 2015, mu masengesho ngarukamwaka yo gusabira igihugu, Kavamahanga yaririmbye agira ati
“Turashima Imanayaduhaye igihugu cyiza ikaduha n’abayobozi bakunda Imana n’Abanyarwanda Imana yabikoze iratangaje. Reba mu Ntara zose z’igihugu, amajyambere yatugejejeho! Ni kuki tutayishimira, ko ari yo yo gushimwa. Twasengeye umutekano, none yarawuduhaye Twasabye abayobozi bafite ubwenge, none yarabaduhaye.”
“Dore bahinduye igihugu icyitegererezo, amahoro araganje Nimuze Banyarwanda dufatane urunana turinde ibyo twagezeho Imana yaduhaye kugira ngo… batabisenya.”
Aganirana IGIHE, Alphonse Kavamahanga yavuze ko iyi ndirimbo yahereye ku ijambo ry’Imana ritwigisha gushima, anongeraho ko yahawe kandi igitekerezo no kubona ibyiza u Rwanda rukomeje kugeraho, ari naho yifashishije ijambo Perezida Paul Kagame yavugiye muri Rwanda Day i Boston avuga ngo ibyiza Abanyarwanda bagezeho babirinde, aheraho abikoramo igitero cya nyuma cy’indirimbo ye.
Ubwo yaririmbaga muri mu masengesho ya none, mu ndirimbo ye yongeyemo amagambo agiraati “Kera abo hakurya y’ishyamba (Cyangugu) ntibageraga hano, ariko Imana yarabidushoboje.”
Mbonyimana Alfred, Umushumbawa ADEPR Paruwasi ya Tyazo (ari na yo Kavamahanga abarizwamo), yabwiye IGIHE ko ari iby’igiciro cyinshi kuba ADEPR ibonye umuntu ukomeje kuzamuka mu mbaraga z’umwuka n’iz’ivugabutumwa.
Reverand Mbonyimana yongeyeho ko kuba umukirisito wo muri Paruwasi ye aririmbira abayobozi bakuru b’igihugu mu gihe u Rwanda rwose rusabirwa imigisha, ari ishema rikomeye ku itorero rya ADEPR ryose muri rusange.
Murigahunda ye iri imbere, Kavamahanga asaba Imana ko ya shyigikira umuziki we, ikamutiza indi ntambwe mu buhanzi ndetse no mu ivugabutumwa, ibihangano bye bikarenga imipaka, bigakundwa n’abantu b’ingeri zose.
Tega amatwi indirimbo ishimira Imana kubw’abayobozi beza yahaye u Rwanda:


text:
Amakuru mabi n’amakuru meza mu butumwa
Ikintu cyose mu buzima kiba gifite amakuru meza ndetse n’amakuru mabi agishamikiyeho. Ukuri kose ni igiteranyo cyayo makuru yombi. Gushingira ku gice kimwe cyayo makuru gusa ntabwo aba ari ukuri kose. Ni gutya bimeze rero no ku butumwa Bwiza bwa Yesu Kristo.
Amakuru mabi mu buryo bw’umwuka, nuko twese turi abanyabyaha bakwiriye kujya ikuzimu kubw’icyaha twakoreye Imana Yera (Abaroma3:23; 6:23). Icyo cyaha cyacu nicyo gituma tutabana n’Imana ndetse ntitubone Ubuzima buhoraho (Yohana3:15-18). Nta muntu wakwishoboza kuza mu kubaho kw’Imana kuko “nta numwe ukiranuka” (Abaroma3:10). Ibyiza byose twakora ngo dushimishe Imana “nubushwambagara” (Yesaya64:6). Abavugabutumwa bamwe na bamwe bakunda kwibanda gusa kuri iki gice cy’ukuri kw’Imana, ari byo umuntu yakwita “kubwiriza amakuru mabi”.
Amakuru meza ni uko Imana Idukunda (Yohana 3:15-18). Ishaka kugirana umubano n’umuntu yiremeye ndetse ibi yagiye ibitubwira/ibitwereka mu buryo butandukanye ikoresheje ibyo yaremye (Abaroma1:16), Bibiliya (2 Timoteyo3:16), ndetse no mu kuza kwa Yesu mw’ishusho y’umuntu ngo abe muri twe (Yohana1:14). Imana iradukunda pe! Irashaka kuduha umugisha. Ishaka kugirana umubano natwe ndetse yifuza kutwigisha inzira zayo kugirango tube neza nkuko yari yarabigambiriye igihe yaturemaga (Abaroma8:29). Abigisha bibanda ku makuru meza gusa na none, hari igice gikomeye cy’umugambi w’Imana w’agakiza baba basize inyuma, ukubiyemo kwihana (Matayo3:2; Mariko6:12) ndetse no kwikorera umusaraba wawe ugakurikira Yesu (Luka9:23).
Igihe cyose tutaramenya amakuru mabi, biragorana ko twakwishimira byukuri inkuru nziza. Utaramenya ko inzu yawe yafashwe n’inkongi y’umuriro, ntabwo wakwishimira umuntu utazi akuguye gitumo mu nzu yawe akagusohoramo urutaraganya. Nuko rero tutarasobanukirwa ko dukwiriye kurimbuka kubwo icyaha cyacu, ntabwo twanezererwa ibyo Yesu dadukoreye byose ku musaraba (2 Abakorinto5:21). Nitutabona uburyo tubabajemo, ntabwo tuzabona ibyiringiro bikomeye Yesu atanga (Abaheburayo6:19). Nitutabona ko turi abanyabyaha, ntabwo tuzishimira Umukiza.
Uburyo bwiza kurushaho rero, nukubwiriza ibyo Pawulo yise “Ibyo Imana yagambiriye byose” (Ibyakozwe20:27). Ibyo Imana yagambiriye byose bikubiyemo amakuru mabi y’ibijyanye na kamere yacu, ndetse n’inkuru nziza yibijyanye n’umugambi w’Imana mu kuducungura. Yesu ntiyigeze ahagarika na kimwe muri ibi byombi igihe yazanye “amahoro ku isi mubo yishimira” (Luka2:14). Amahoro ya Yesu arahari ku muntu wese wihannye kubw’ “inkuru mbi” hanyuma akakirana umunezero “Inkuru nziza” yuko Yesu ari Umwami wa byose (Abaroma 10:8-9).
Author: gotquestions.org
Translator: Jedidiah M. Sam


text:
Roro-“Mwana wa! Winseka erega ni ibyishimo! Niko se? Koko nawe wabihamya ko Dodos wanjye agiye kurongora umwana wa Boss wanjye, umwe muri twa twana twuje ubwuzu mama shenge?”
Njyewe-“Nibyo rwose ndetse twahawe kalibu, ubu igisigaye n’ imisango!”
Roro-“Ayiiiiiiii! Bakobwa bakowe ibi byishimo ndabikwiza he?”
Ako kanya Roro akiri kubyina umudiho imbere yanjye, Papa Chanisse yahise yinjira akimubona,
Papa Chanisse-“Eeeh! Ese ni wowe uri kubyinira Eddy Ro?”
Roro-“Ayiwee! Mumbabarire ntabwo namenye ko muri hano”
Papa Chanisse-“Hhhh! Oya nta kibazo rwose wikwikanga ahubwo mbwira ikiguteye kubyina nibiba ngombwa tugufashe”
Roro-“Uuuh? Koko se mwabyina nyakubahwa?”
Papa Chanisse-“Hhhhh! Nabuzwa niki kubyina se ko ndi kumwe na Mama w’umukwe wanjye! Guhera ubu ibintu bigiye guhinduka, wari wabona se ahubwo?”
Roro-“Ayiwee! Dore re! Mbega ibyishimo Mana yanjye weee! Ko ari byinshi ndabigira nte?”
Papa Chanisse-“Nuko nuko rwose ibyinire! Nishimiye umuhungu wawe kandi namuhaye kalibu, umbabarire umunsi mwiyamira imbere yawe ni nawo naboneye ko urukundo ari igiti cyuma kabone niyo cyakubitwa n’inkuba itagira amazi, ikaze mu rugo rwanjye wowe wambyariye umukwe”
Roro kwihangana byaranze ahobera Papa Chanisse atera impundu ahumuza ibyishimo aho twari turi, koko byari bikwiye aho niho urukundo rukura umuhinzi rukamwicazanya n’umwami.
Njyewe-“Birasa neza rwose muberewe no kumwenyura, ahubwo se iyo mbafata agafoto ra?”
Roro-“Harya ndamenya uko nifata ra?”
Papa Chanisse-“Dore hagarara gutya!”
Roro-“Ayiga Mana weee! Ubu se nseke nte koko? Ahwiiiiii!”
Papa Chanisse yahagararanye na Roro nanjye amafoto si ukuyabakubita ntera n’ivi ari nako bakomeza kwerekana ibyishimo birangiye Roro aradusezera ngo atahe hakibona.
Amaze kugenda,
Njyewe-“Ngize Imana muraza Papa Chani! Nabonye mwasubije Gerard mu kazi! Buriya ntiyatangira gukurikirana ririya soko ryo kubaka amashuri yo mu Ruhango?”
Papa Chanisse-“Ngo Gerard yagarutse mu kazi?”
Njyewe-“Yego rwose! Nageze aha mu gitondo nsanga akarimo ahubwo nagize ngo mwavuganye”
Papa Chanisse-“Reka reka njye ntabwo nigeze mvugana na we, ubwo se yatinyuka akaza mu kazi nta n’ibisobanuro atanze?”
Njyewe-“Amakuru mfite ni uko yaba yababariwe akarekurwa”
Papa Chanisse-“Ari hano se?”
Njyewe-“Naherutse ahari sinzi niba yaba atatashye”
Papa Chanisse-“Ntibishoboka! Reka nze njye mu biro bye, nsanze arimo twamerana nabi, Araza agahingira ku rwiri akinjira mu kazi uko yiboneye wagira ngo iyi company ni akarima ke?”
Ako kanya Papa Chanisse yahise ahaguruka ibyo ari byo byose nta handi yari agiye hari mu biro bya Gerard, hashize akanya katari gato mbona aragarutse we na Gerard binjira mu biro byanjye,
Papa Chanisse-“Ngaho icara nawe umbwire na Eddy yumva, niko uratinyuka ukirengagiza ko wataye akazi ukaza wisanga nk’ufungura iduka ryawe?”
Gerard-“Mumbabarire rwose nanjye si njye, nari mfite ubwoba bwo guhinguka imbere yanyu”
Papa Chanisse-“None ukumva twe tutagira ubwoba bwo gukoresha umunyabyaha ugeze aho gufungwa? Niko, ubwo urumva tumaze kumenya ko wafunzwe twaratekereje iki?”
Gerard-“Ntabwo ndi umujura rwose, ibyabaye n’ijuru ryangwiririye, ubanza bari banandoze ahari”
Papa Chanisse-“Oya hari ibyo ntashobora guhita numva aka kanya, ahubwo se ibaruwa komite yakwandikiye wa mukobwa ntayo yaguhaye?”
Gerard-“Ibaruwa insaba ibisobanuro yayimpaye ariko ndasaba imbabazi rwose munyumve ntabwo nahemukira company nkorera, murabizi nta rindi kosa mfite usibye guta akazi, nyakubahwa President niteguye gutanga ibisobanuro byose mwifuza mumfashije nkabitanga ndi mu kazi byarushaho kuba byiza”
Papa Chanisse-“Hmmm! Gera! Niba ari ikidashoboka ni icyo, ahubwo guhera ejo sinzumve ko wagarutse mu kazi mu gihe cyose ntari nabona ibisobanuro nakwatse, uranyumva neza?”
Gerard-“Rwose mumbabarire mumpe andi mahirwe mbitange ndi mu kazi”
Papa Chanisse-“Iyo mvuze njye mba mvuze, umwanzuro ni uwo, Eddy! Iyo gahunda ni wowe nyishinze nk’ushinzwe abakozi”
Njyewe-“Ariko rero yego ikosa ryarabaye ariko nyakubahwa uyu Gerard yarimo umukozi mwiza kandi numva aho kugira ngo dukomeze kuzana abakozi umwe agenda undi yinjira bitaba bikwiye, niba bishoboka mwamubabarira agatanga ibisobanuro ari mu kazi, ndizera ko isomo yaribonye”
Papa Chanisse-“Oya Eddy! Uko ntabwo kwaba ari ukuyobora, n’ubutaha yazongera”
Gerard-“Erega rwose ntacyo ntinya kubabwira, ibyabaye Eddy we abiziho, Nyakubahwa President mumbabarire mbabwire uko byose byagenze”
Papa Chanisse-“Ngaho mbwira numve”
Gerard yatangiye kubwira Papa Chanisse byose uko byagenze, icyo nishimiye ni uko ntacyo yigeze amukinga, amakosa ye yayavuze uko ari, bigaragaza ko burya mu mbabazi havamo n’ubutwari bwo kwemera icyaha.
Papa Chanisse amaze kumutega amatwi yaratuje mbona agiye kure mu bitekerezo hashize akanya gato,
Papa Chanisse-“Nuko nyine wemera byose kandi ibyaha washinjwaga bikaba biri hanze y’akazi naho ubundi icyizere nari nakwambuye ugisubiranye kuko wemeye gusaba imbabazi uriya mukecuru ndetse ukaba usabye imbabazi na Company ukorera”
Gerard-“Murakoze kumbabarira weee! Imana ibahe umugisha ni ukuri kose”
Papa Chanisse-“Ntabwo birangiriye aha gusa rero! Ugomba kubishyira no munyandiko nk’uko natwe twabigenje, ntabwo nanjye imbere ya komite ngo njyaneyo amagambo gusa”
Gerard-“Murakoze cyane nyakubahwa President! Rwose ibi ntibizasubira kandi muzabona neza ko izi mbabazi mumpaye zinteye imbaraga zo gukora cyane ngo nzibe icyuho nateje”
Papa Chanisse-“Byaba ari sawa! Hanyuma rero reka ngende ubwo mukomeze mukorane nk’ikipe dukomeze dutere imbere”
Twese-“Murakoze!”
Ako kanya Papa Chanisse yahise asohoka dusigara amu biro byanjye,
Gerard-“Ahwiiiii! Eddy kora aha rwose uri umuntu w’umugabo!”
Njyewe-“Kubera iki se Gera?”
Gerard-“Ewana ntabwo nari nzi ko wansabira imbabazi n’ukuntu nakwishishaga ko yaba ari wowe wenyegeje umuriro President akantura umujinya”
Njyewe-“Usibye ko ari n’inshingano zanjye nk’ushinzwe abakozi ariko buriya ntabwo nakwishimira ko mugenzi wanjye duhuriye aha ngo tubone igeno ryacu rya buri munsi atanikwa”
Gerard-“Eddy! Rwose Imana iguhe umugisha kandi ntuzatinda kubona ko utakoze ubusa, ubu ndumva ntuje kandi nkeye ku mutima igisigaye ni uguhigura umuhigo nahize”
Njyewe-“Hmmm! None se wahize uwuhe muhigo Gerard!”
Gerard-“Eddy! Nyuma yuko mpohoteye uwari Mabukwe ntabizi akambabarira akamfunguza, ubu ngiye kwita ku bamugaye, uko nzashobozwa nzita ku bo nzabasha kubona ku buryo abantu bose bazamenya ko intege nke z’abamugaye zidakwiye gutuma tubafatirana ngo tubambure n’ibyo bari bifitiye”
Njyewe-“Oooh! Icyo ni igitekerezo cyiza cyane! Rwose komereza aho Imana nayo izagufasha”
Gerard-“Urakoze Eddy! Ngize n’amahirwe ntibansezereye mu kazi nzabona aho nkura amafaranga ahagije, kandi nzahera k’uwari mabukwe wanjye”
Njyewe-“Harya ngo mushiki wa James yahise akwikata?”
Gerard-“Eddy! Yahise antera umujugujugu w’indobo ubu ntabwo nasunutsa utuzuru aho yaba ari”
Njyewe-“Basi se wamusabye imbabazi arazikwima?”
Gerard-“Yarampakaniye rwose aratsemba, ubu nyine nahomyeho!”
Njyewe-“Humura ubwo wiyemeye kwita kuri Mama we wabona ageze aho agahinduka, burya amagambo hari igihe atizerwa ariko iyo ibikorwa bije bihindura byose”
Gerard-“Ahaaa! Nzaba ndebe gusa ibyo nzakora ntibigamije kumwereka ko mushaka ahubwo ni umwanzuro nafashe ku bw’icyiru cy’ibyo nakoze”
Njyewe-“Gera! Reka ntahe rero mu rugo mfite umushyitsi w’amateka nkeneye kuganira nawe, ni ah’ejo kandi welcome mu kazi”
Gerard-“Urakoze cyane Eddy! Njye reka mbe nsubiye hariya mu biro ndangize ibyo nari ndi gukora, ubu ngiye kuzajya ntaha ntinze”
Njyewe-“En bon! Courage kabisa”
Twahise dusohoka nsezera Gerard ndamanuka ngeze hasi Securite ambonye ahita aza yiruka,
Securite-“Boss! Boss!”
Njyewe-“Bite se Securite?”
Securite-“Ni sawa rwose, ewana! Nari nategereje ko utaha nakubuze gusa ubwo nkubonye nta kibazo, none se umukozi wamushimye cyangwa nkwihere umusore nabonye wiriwe antesha umutwe ampamagara?”
Njyewe-“Eeeh! Urashaka aya komisiyo se?”
Securite-“Urebye ni nk’uko tu! Ariko ushatse wampa n’ay’inkwano ni nk’aho uriya musore bajyanye namushyingiye”
Njyewe-“Hhhh! Securite we! Ngaho akira aya niyo mfite”
Securite-“Yebaba wee! Boss! Aya yose se?”
Njyewe-“Yego! Yatware yose, hanyuma ubwire nuwo mukozi w’umusore wabonye ejo azaze tuvugane”
Securite-“Eeeh! Boss! Ko ntumva ugiye kugwiza ba karyarugo aho uzabatunga ubashobore?”
Njyewe-“Hmm! Ibyo ntacyo bitwaye, ahubwo reka mbe ngiye ni ah’ejo ugire akazi keza!”
Securite-“Nuko nuko Boss! Imana ibane nawe ni ukuri kose”
Njyewe-“Urakoze cyane Securite!”
Nahise nkomereza mu modoka maze ndayatsa mfata umuhanda ugana mu rugo mu nzira nta kindi natekerezaga usibye ibya Keza w’amateka.
Bidatinze nageze mu rugo, maze guparika mvamo ngikandagira hasi mbona Jane ahagaze imbere yanjye nko muri metero icumi, yari yambaye utwenda twiza nakundaga dusa hasi no hejuru nkimubona,
Njyewe-“Wooooow! Mama Lucky! Wambaye neza banguka uze ungwemo mfite ubwuzu!”
Ntabwo yigeze ansubiza mu kumureba neza mu maso yari yahindutse cyane ubona asa n’ufite agahinda, nkibibona ntera intambwe musanga ngo mubaze icyamuteye amera atyo.
Nabaye nkimugeraho ndambura ibiganza ariko we akomeza kunyitegereza ndetse arahindukira areba ku ruhande,
Njyewe-“Ma Boo! Bite ko udashaka kundeba mu maso?”
Jane yaranyihoreye ntiyagira icyo ansubiza, ntangira kwicira urubanza, ibitekerezo bijya kure ntangira kumwinginga,
Njyewe-“Jane! Urabizi ntacyo nigeze nkora ngamije kukubabaza, ni iki nakoze cyatuma wanga kumvugisha undeba?”
Jane-“Nawe kibwire, wari usanazwe ubona meze ntya?”
Njyewe-Boo! Mbwira, ndahangayitse cyane kandi mbabajwe no kukubona umeze utyo, please mbwira, habaye iki?”
Jane-“Hmmm!”
Jane yaracecetse ntiyagira icyo yongera kumbwira, hashize akanya ndamwegera nyuza ibiganza imbere ye ngo musigasire ariko ahita ahindukira vuba,
Jane-“Ariko Cheri! Uratinyuka ukambaza ngo nabaye iki kandi ari wowe ukomeje kunyihinduka ugafata ibyemezo bidushyira mu kaga?”
Njyewe-“Ibihe byemezo se mukunzi?”
Jane-“Dore ngo arijijisha, ubwo se uriya mukobwa wazanye aha uramuzi? Niko na nubu ntabwo wari wasubiza ubwenge ku gihe ngo umenye ko isi yahindutse? Ubwo se uriya uzi ari uwa he aragenzwa n’iki? Cyangwa aka kanya wibagiwe ibya Jules n’amasezerano yanjye nawe?”
Njyewe-“Tuza Cherie! Humura rwose ntabwo nibagiwe icyo twasezeranye ahubwo uriya mukobwa James yazanye hano ni uw’amateka, ndagusabye tuza umutima ugabanye uburakari”
Jane-“Ariko se abantu bose baza aha ni ab’amateka? Jules we ntabwo ariko yaje? Cheri! Erega ibi byose si ukuzamura ibyifuzo byanjye ahubwo ni uko mpangayikishije na bwa bugiraneza bw’inkware”
Njyewe-“Ndakumva Boo! Nanjye urabizi ko ntifuza gushyira umuryango wanjye mu kaga, nkundira basi ubanze unyakire maze mbone kukubwira byose”
Jane yacecetse gato maze ako kanya anyakira ikote nari mfite ajya imbere ndamukurikira tugeze muri salon nsanga Keza yicaye ari kureba television ndamusuhuza dukomeza mu cyumba njye na Jane.
Tukigerayo twicaye ku buriri maze ndahindukira mfata Jane ibiganza, maze nitsa umutima hashize akanya,
Njyewe-“Ma Dona! Nyumva nkubwire iby’uriya mwana w’umukobwa wicaye muri salon!”
Jane-“Ndakumva!”
Ako kanya nasubiye mu mateka, nongera kubwira Jane ibyo nari naramubwiye cyera bisoreza kuri Keza, akibyumva arashiguka abura uko yifata, yipfuka ku munwa nyuma y’umunota,
Jane-“Yooooh! Cheri! Mbabarira ntabwo nari nzi ko ari uko bimeze, Mana yanjye!”
Njyewe-“Ni uko bimeze rwose, icyatumye muzana hano rero, buriya ngo niwe securite yari yamboneye nk’umukozi wo kujyana kwa Mucyo”
Jane-“Mana wee! Ubwo se disi ntafite icyabimuteye, Papa we na Mama we se baba hehe?”
Njyewe-“Ibyo byose biri mu byatumye muzana aha Cheri! Humura rwose turaza kumenya byose! Eeeh! Ni inde umpamagaye se?”
Jane-“Reka nze nkurebere…Uuuh! Ko mbona ari nimero yo hanze se?”
Njyewe-“Ngo nimero yo hanze?”
Jane-“Yego! Kandi nta zina ryanditseho!”
Njyewe-“Mpereza ndebe?”
Jane yampereje telephone mu kureba neza imibare itangira izo nimero mbona ni izo mu bushinwa ndikanga, nkanda yes nshyira ku gutwi,
Njyewe-“Hello!”
We-“Yayayaya! Eddy! Burya bwose nibyo byawe? Ugera iwacu ugaheruka umpamagara umbwira ko wahageze ubundi ukituriza mpaka nkwibutse?”
Njyewe-“Eeeh! Sabin?”
Nahise ntungurwa nsanze ari Sabin umpamagaye, narishimye cyane gusa na none ndigaya wa mugani we naherukaga kumuhamagara mubwira ko twageze mu Rwanda amahoro,
Njyewe-“Sabin! Bite se?”
Sabin-“Ndaho ndakomeye n’umugore n’abana baraho”
Njyewe-“Wooow! Byiza cyane nanjye ndaho ndakomeye, hanyuma se aho mu bushinwa bite?”
Sabin-“Ntubizi ko ari uburyohe se? Ubu meze neza rwose nta kibazo, hanyuma se ubutumwa bwawe twakoherereje ntabwo bwari bwakugeraho?”
Njyewe-“Ubu busanzwe bwa buri kwezi se? Bwangezeho rwose!”
Sabin-“Oya ntabwo ari ubwo mvuga, hari indi baruwa… nako ubwo niba butarakugeraho ndabijyamo numve gusa niba warigeze kwishima witegure kwakira ibindi byishimo”
Njyewe-“Ngo? Sabin! Ibindi byishimo?”
Sabin-“Yes! Nyine urabona nako reka ndeke kumena ibanga nkureke n’amatsiko buriya aba meza n’ubundi ntibitinda kandi ari wowe byaremewe”
Njyewe-“Nyabuneka ko buriya za surprise zinzonga wambabariye ukamara amatsiko”
Sabin-“Hhhhh! Eddy…………………………………………………
KUMENYESHA
Hashize amezi atatu usoma iyi nkuru ‘My day of Surprise, igice cya kabiri’ umwanditsi akomeje kugerageza kuyandika ngo ikunogere kandi hagire icyo ikwigisha, hamwe no kuyibagezaho ku gihe twabisezeranyije.
Inkuru yashize twarayishyuje, bamwe barabishobora ariko abandi benshi birabananira binabaviramo kuyibura cyangwa kubura ibice bimwe byayo. Iyi ntidushaka ko hari uwo icika nk’uko kandi twabisabwe na benshi.
None wowe usoma iyi nkuru ukumva urayikunze kandi hari icyo ikumarira tanga inkunga y’amafaranga ushoboye yose nk’ishimwe ku mwanditsi n’ikiguzi ku cyiza abona muri iyi nkuru.
Iyo nkunga yakoherezwa kuri Mobile Money kuri numero +250 788 772 818 cyangwa kuri Numero de Compte: 700 210010 27992 01 (Frw) cg 700 210010 27992 02 (USD) za UMUSEKE Information Technology Ltd muri Access Bank.
Tanga inkunga yawe iyi nkuru ikomeze kukugeraho uko ubyifuza.
Ntuzacikwe na Episode ya 93 Ejo mu gitondo


text:
FASHIION 101 ni igice gishya mu nkuru zacu zivuga ku mideli, kizajya kerekana imyambarire igezweho n’amakosa akunda gukorwa mu guhitamo imyenda yo kwambara n’uburyo wayirinda. Uyu munsi turakwereka uko warimba imideli ifite amabara ya “pink” na “orange”.
Amabara ya “pink” na “orange” ubusanzwe akunda kwambarwa n’igitsina gore cyane, by’akarusha akaba ariyo mabara ajyanishwa n’indi mideri itandukanye irimo inkweto, amasakoshi n’ibindi. Aya mabara ari no mu agezweho muri iyi minsi.
Umwihariko wa ‘pink’ na ‘orange’ ni uko ashobora kwambarwa mu myenda yose yaba iya ‘casual style’ yambarwa mu bihe bisanzwe nko mu mibyizi no mu zindi gahunda zidasaba kurimba imyenda y’icyubahiro.
Aya mabara kandi ashobora kwambarwa ku myenda bita ‘formal wear’ yambarwa n’abagiye mu birori byiyubashye birimo ubukwe n’ibindi birori bikomeye.
Afua Rida umwe mu bajyanama mu by’imyambarire, umaze no kubaka izina muri Afurika yagize ati “Amabara ya ‘pink’ na ‘orange’ ntakunze kwambarwa n’abantu benshi kandi abayambara na bo baba bafite impamvu yihariye ituma bayambara.”
Avuga ko nubwo haba hari impamvu yatuma abantu benshi batayambara, orange na pink ngo ni amabara meza kandi abera abantu baba abirabura n’abera.
Kugeza ubu kandi kompanyi zikora ibikoresho by’ubwiza nk’ibirungo byo kwisiga bizwi nka ‘make-up’ bakunze gushyira hanze ibirungo bifite amabara ya orange na pink bityo n’uwambaye imyenda ifite ayo mabara bakaba bayijyanisha n’ibyo birungo bisiga ku munwa no ku maso.
Robert KAYIHURA
UMUSEKE.RW


text:
Mu gikorwa cyo kugenzura insengero zujuje ibyangombwa birimo; isuku, gutanga umutekano ku bahasengera no kuba zikora mu buryo bwemewe n’amategeko, cyakozwe mu gihugu hose, insengero zisaga 90 z’Itorero Inkuru Nziza zarafunzwe harimo n’urwo mu Mujyi wa Kigali, ku cyicaro gikuru cyaryo.
Mu Kiganiro yagiranye na IGIHE, Umuvugizi w’Itorero Inkuru Nziza mu Rwanda, Pasiteri Ngendahayo Juvenal, yavuze ko bari gushakisha ubushobozi ngo insengero zafunzwe zubakwe neza, izindi zisanwe zongera gusengerwamo nk’uko byari bisanzwe.
Yagize ati “Kimwe mu bibazo biduhangayikishije cyane ni ugushaka uburyo twabona amafaranga tugakora ibyo twasabwe kugira ngo insengero zafunzwe zifungurwe”.
Yavuze ko mu zirenga 90 zafunzwe hirya no hino bakeneye nibura miliyoni 200 kugira ngo zisanwe hakorwe n’amasuku, aho nibura buri rusengero miliyoni ebyiri ku zigomba gusanwa.
Urusengero rwo mu Mujyi wa Kigali rwo rukeneye nibura miliyari eshatu kugira ngo rwubakwe ku buryo bujyanye n’igishushanyo mbonera cy’Umujyi wa Kigali.
Pasiteri Ngendahayo yavuze ko hari icyo basabye ubuyobozi bw’Umujyi wa Kigali mu gihe bakirimo gushakisha ubushobozi.
Ati “Twari twasabye ko batwemerera tukaba dukoze iby’ibanze nko gufunga ku buryo urusaku rutongera gusohoka, noneho tukaba tuhasengera mu gihe tugikomeje gushaka amafaranga yo kubaka inyubako ijyanye n’igishushanyo mbonera.”
Uyu muyobozi avuga ko mu gihe kitarenze umwaka n’igice, insengero zafunzwe zikaba zikeneye gusanwa gusa zizaba zarafunguwe mu gihe bagishakisha ubushobozi bwo kubaka icyicaro gikuru cy’itorero kizatwara akayabo ka miliyari eshatu z’amafaranga y’u Rwanda.
Aya mafaranga akazava mu bwitange bw’abakirisitu n’ahandi bakomeje gukomanga basaba inkunga.
Mu mpera za Gashyantare uyu mwaka nibwo Leta yafashe icyemezo cyo gufunga insengero zitujuje ibisabwa. Icyo gihe mu Mujyi wa Kigali honyine hakaba harafunzwe izisaga 700 z’amadini n’amatorero atandukanye, ariko inyinshi zikaba zarafunguwe nyuma yo kubahiriza ibyo zasabwe.


text:
KWIYEGURIRA UMWAMI YESU KRISTO
ISHURI RYA GATATU
Igitabo cya Kabiri
ISOMO RYA MBERE: UBUSOBANURO
I.1. Icyo kwiyegurira Imana atari cyo
Kiyegurira Imana si:
- Umuhango runaka wa gikristo wo kugira ngo ubone umwanya runaka mu nzu y’Imana. Umuhango ushobora kuduhamiriza kwiyegurira Imana, ariko siko kwiyegurira Imana mu by’ukuri, nk’uko umubatizo uduhamiriza agakiza nyamara atariwo gakiza, ninako kwiyegurira Imana kurusha umuhango agaciro, cyane kuko umuhango uba ugamije kwereka abantu yuko uyu muntu yahamagariwe umurimo runaka.
- Ukwigunga cyangwa ukwitandukanya n’abantu cyangwa se n’imirimo y’ubuzima kugira ngo ubeho kubw’Imana, kure y’abantu. Icyo gihe nk’uko ibyanditswe byera bivuga, wakagombye kuva mw’isi ukajya gutura mw’ijuru.
- Imyitwarire runaka iteye ubwoba, igutandukanya n’abantu ku mpamvu y’iby’umwuka bihebuje bitera umuntu kuba “gourou” cyangwa umuntu “utangaje”, abantu bose badashobora kwegera kubw’ubwoba, kubaha, agasuzuguro cyangwa icyubahiro.
I.2. Icyo kwiyegurira Imana ari cyo
Kwiyegurira Imana n’igikorwa umuntu, abantu cyangwa ihuriro ry’abantu bitandukanya kugira ngo babe umutungo bwite w’Imana Yera.
Bene abo bantu bashyirwa ku ruhande kugira ngo bakorere Imana kandi bakitwa “abejejwe”, “abiyeguriye”, “abihaye” Imana.
Ijambo “kwiyegurira” cyangwa “Consacre’” rigizwe n’amagambo abiri ariyo:
CON (mu Kilatini CUM bisobanura Guhuza) na
SACRE’ (bisobanura ikintu cyejejwe cyangwa cyihaye Umwami Mana Yera)
Aburahamu, Mose, Yakobo, Yosefu, Isirayeli, Itorero, Pawulo n’abandi, n’ingero z’abiyeguriye Imana dusanga mu ijambo ry’Imana.
Abalewi 19:2:
Kubara 6:1-12
Abagatiya 1:15-16
Dukurikije imirongo twasomye haruguru, uweguriwe Imana ahamagarirwa kubaho ubuzima bw’uwamwegukanye kugira ngo ase nawe. Atakaza ibyamurangaga n’ibyamuheshaga agaciro bya mbere kugira ngo abeho ubuzima bw’uwashyize ku ruhande cyangwa bw’uwamutoranije.
Kwiyegurira Imana ni ukwiyemeza cyangwa gufata umwanzuro wo gupfa kuri “jyewe”, gupfa ku byifuzo byawe kugira ngo ubeshweho n’Imana, ku Mana na kubw’Imana.
Kwiyegurira Imana bishobora kuba ari ku muntu ku giti cye, kuba ari umuryango wose cyangwa igihugu cyose.
Dushobora kuvuga ko Kwiyegurira Imana ari igihango umuntu (Umuryango cyangwa igihugu) akora kugira yitandukanye n’ibyo amenyereye hamwe n’ubuzima busanzwe afite ngo yomatane n’Uwera wa isirayeli no kwemera gupfa kubwe kugira ngo ase n’Uwera, Uwera, Uwera, Uwiteka Imana Nyiringabo.
Dukurikije ubu busobanuro, twumva kwiyegurira Imana nk’urugero rw’urushako nkuko bibiliya ibivuga. Aho umugabo ahamagarirwa “gusiga” no “kubana akaramata” no “kuba” umubiri umwe n’umugore we.
2 Abami 23:3
Yosuwa 24:15-25
ICYITONDERWA: Kwiyegurira Imana si icyifuzo umuntu agira cyangwa isezerano ahubwo ni “igihango” cy’ubuzima kimeze nk’urushako aho abashakanye batandukanywa n’urupfu gusa. Muri icyo gihango, abantu batakaza atari cyabarangaga gusa ahubwo biyemeza guhindurwa birenze icyo umuntu yibwira, n’uko ibihe bisimburana, kuko umuntu wakoze igihango aba yabaye uw’undi kubw’ubuzima.
Mu gihango nk’urushako, hari ibyo umuntu asabwa ariko hari n’uburenganzira cyangwa inyungu ahabwa nk’izi:
- Uburenganzira butangwa n’amategeko (bw’uwashakanye kuri mugenzi we)
“ Kuko umugore adatwara umubiri we ahubwo utwarwa n’umugabo we, kandi n’umugabo nawe adatwara umubiri we ahubwo utwarwa n’umugore we” 1 Abakorinto 7:4
- Icyubahiro mu bandi n’ishema ryo gufata izina ry’uwo mwashakanye na we: umugabo cyangwa umugore wa kanaka.
“Bituma batakiri babiri, ahubwo babaye umubiri umwe. Nuko icyo Imana yateranije hamwe, umuntu ntakagitandukanye” Matayo 19:6
- Uburenganzira bwo guhabwa no gukoresha umutungo w’undi kubera igihango
“ Ababiri baruta umwe kuko babona ibihembo byiza by’imirimo yabo” Umubwiriza 4:9
- Icyiza cyo kuba muri babiri kiruta kuba umwe mu biduhimyuza mu buzima, gushyigikirana umunsi kuwundi mu bihe by’intege nke hamwe n’amahirwe yo gusangira icyo mufite
“ Ababiri baruta umwe kuko babona ibihembo byiza by’imirimo yabo, kuko baguye umwe abyutsa mugenzi we, ariko uguye ari wenyine atagira umubyutsa, aba abonye ishyano. Maze kandi ababiri iyo baryamanye barasusurukirwa, ariko uri wenyine yasusurukirwa ate? Umuntu naho yanesha umwe, ababiri bo bamunanira, kandi umugozi w’inyabutatu ntucika vuba” Umubwiriza 4:9-12
- Inshingano zo kurinda mugenzi wawe, zo gutwikirana imbere y’ibitero byose byo hanze hamwe n’inshingano zo kwita kubyo mugenzi wawe akeneye byose.
Abefeso 5:25-33
ISOMO RYA KABIRI: INYUNGU ZO KWIYEGURIRA IMANA MU BUZIMA BW’UMUKRISTO
II.1. Ni uburyo bwa ngombwa kandi buhagije bwemerera Imana yacu gukora mu buzima bwacu yisanzuye kandi ikadukoresha nk’umutungo wayo bwite.
Iyo twiyeguriye Imana, tuba twafashe icyemezo ku bushake nta gahato cyo kwemerera Imana kudukoreramo icyo ishaka. Nta burenganzira tuba tugifite ku buzima bwacu kuko twabuhaye Imana yacu tubikunze.
Iyo twihannye, tukakira Yesu Kristo nk’Umwami n’Umukiza, tuba twitandukanije n’isi ndetse n’imigenzereze yacu ya kera kugira ngo twegurirwe Imana. Muri iyo ntambwe ya mbere, tumeze nk’umuntu wakuwe mu nzu yaka umuriro kandi tuba twishimiye ko twarokotse kurimbuka kw’iteka ryose. Icyo gihe dusobanukrwa neza inyungu yo kugira “Umukiza” kubw’iteka ryose. Nyuma, iyo dusobanukiwe impamvu yatumye dukizwa hamwe n’umugambi Imana ifitiye ubuzima bwacu bw’ubu n’ubw’ejo hazaza, dufata icyemezo cyo gukorana n’Imana igihango cyo kuba ab’”Umwami” wenyine; ubwo haba hatangiye umurimo wo guhindura ubuzima bwacu kugira ngo duhinduke ibikoresho bizahindura abandi ngo base n’Umwami wacu Yesu Kristo. Icyo gihango cyangwa icyo cyemezo nicyo cyitwa “Kwiyegurira” Umwami. Mu gihe dukizwa, twakira Yesu Kristo nk’Umwami n’Umukiza wacu hanyuma mu kumwiyegurira tumwemerera kuba Umwami n’Umutware uruta abandi mu buzima bwacu no mu bw’abacu bose.
Abaroma 12:1-3
II.2. Ni ikimenyestso gikomeye kandi cy’icyubahiro umwana w’umuntu yakagombye kwifuza: Kugira uruhare ndetse no kwifatanya na kamere y’Imana, waratandukanijwe n’umwanda wose w’isi kandi ugahabwa agaciro k’igikoresho gifitiye nyiracyo umumaro, cyerejwe imirimo myiza yose.
2 Timoteyo 2:21-22
2 Petero 1:3-4
II.3. Hatabayeho kwiyegurira Imana ntitwayinezeza, ndetse kubw’iyo mpamvu, ntitwahabwa imigisha yayo ishyitse, kuko tuba dusa n’abacanshuro aho kuba abaragwa.
Umuntu wanze kwiyegurira Imana aguma ari umwana udashobora guhabwa umurage wa se cyangwa kuwunezererwa kuko ategekwa n’ibisonga kugeza umunsi azaba umugabo ushyitse. Igisabwa cya ngombwa kandi gihagije ngo duhabwe imigisha itabarika ni ugutegurwa cyangwa guhindurwa kw’imbere kuva mu murimo w’Umwuka wera nk’ingaruka yo kwiyegurira Imana kwacu, kuko icyo gihe tuzaba dufite ubushobozi bwo kurinda icyo Imana yaduhaye no kugikoresha neza kubw’icubahiro cyayo. None se, ni gute Uwiteka yabasha kukugabira amahanga igihe umutima wawe udasa n’uwe?? Igihe udashoboye kwirinda ubwawe, ni gute watwara amahanga?
Kuva 32:29
Abagalatiya 4:1-2
II.4. Kugira imbaraga mu murimo w’Imana ndetse no kugira ubushobozi bwo gutanga ubuzima kuri benshi biterwa n’uburyo twiyeguriyemo Imana.
Uko turushaho kwiyegurira Imana cyangwa se uko turushaho gupfa muri kamere yacu, ninako turushaho kugira ubushobozi bwo guhamagarira benshi kuri Kristo, ndetse tukagira uruhare rukomeye mu buzima bwabo.
Abantu bose Imana yakoresheje bari abantu biyeguriye Imana ku rwego rwo hejuru, yabanje kubashyira ku ruhande (kubatandukanya n’abandi) yakoranye igihango na buri wese hanyuma yarabavunaguye cyangwa yarabahinduye mu mutima mbere yo kubakoresha neza. Abo ni nka: Aburahamu, Yakobo, Yosefu, Mose, Dawidi, Pawulo, n’abandi benshi tutibagiwe n’Umwani n’Umukiza wacu ari we Yesu Kristo.
Yeremiya 1:5-10
Yahona 12:24
Ibyakozwe n’intumwa 13:1-4
Abagalatiya 1:15-16
II.5 Kwiyegurira Imana biturinda satani, isi, icyaha n’ingaruka zacyo.
Mu by’ukuri, mu kuyiyegurira, Imana ikora umurirmo wo kubamba imibiri n’irari bikingurira imiryango abanzi b’ubugingo bwacu, aribo twavuze haruguru. Umwanzi nta bundi buryo cyangwa se ikindi yadushukisha, kuko nta kindi tuba twifuza usibye Yesu Kristu wenyine.
Abaroma 6:11-14
Abaroma 7:1-5
Abagalatiya 1:15-16
Abagalatiya 2:20
Abagalatiya 5:24
Abagalatiya 6:14
Abafilipi 3:7-8
1 Yohana 2:15-17
1 Yohana 5:18-20
Ibyahishuwe 12:11
ISOMO RYA GATATU: INZITIZI ZO KWIYEGURIRA IMANA
III.1 Kamere yacu y’icyaha ikomoka kuri Adamu wa mbere
Zaburi 51:7-9
Yobu 15:14-15
Abaroma 3:23
Mu busanzwe dufite kamere iganisha ku cyaha, ijyana ku kibi, kure y’Imana, iyo kamere twayirazwe n’umuntu wa mbere ari we Adamu.
Niyo mpamvu byari bikwiye ko haboneka undi Adamu wa kabiri akaza kuduha kamere ituganisha ku Mana. Nubwo twahawe iyo kamere nshya, iya mbere ntabwo yigeze ipfa, ahubwo tugomba kuyigira imbata ku bw’imbaraga z’Umwuka w’Umwami twibuka buri munsi ko iyo kamere yaneshejwe rimwe na rizima. Iyo kamere yashaje irwanya inyota yacu yo kubaho kubw’Imana, iteza imbere ikibi mu cyimbo cy’icyiza, nkaho twiyeguriye cyangwa twaremewe ikibi. Ariko ishimwe ku Mana yacu muri Kristo Yesu watubohoye kuri uwo mubiri upfa.
Abaroma 7:22-25
III.2 Satani, Abadayimoni, N’imbaraga zose z’umwijima
Ubwo bwami burwanya abiyeguriye Imana cyangwa ababyifuza.
Ashingiye ku kutamenya kwacu cyangwa ku kurangara kwacu, umwanzi ashobora kuturega cyangwa kudutsikamira ndetse akanegukana bamwe, kuko ari umwanzi w’umugambi w’Imana ku buzima bwacu. Tugomba rero kwiyambura ibintu byose byahesha umwanzi kugira uburenganzira ku byacu cyangwa abacu (Umufasha, umutware n’abana) ashingiye ku bya kera cyangwa ibiriho ndetse n’umurage wacu.
Ibyahishuwe 12:7-12
Ibyahishuwe 2:8-11
Abefeso 6:10-12
Ibyakozwe n’intumwa 19:19-20
1 Petero 5:8-9
III.3 Isi n’irari ryayo
1 Petero 2:11-12
1 Yohana 2:15-17
Bibiliya idusaba kwitwara nk’abasuhuke n’abimukira kw’isi kandi ko tutagomba gukunda isi n’ibiyirimo; aribyo: irari ry’umubiri, irari ry’amaso, n’ubwibone bw’ubuzima. Isi ifite umwuka n’imikorere bitatwemerera kwiyegurira Imana. Ahubwo, ikora mu buryo budushuka idusunikira mu kwita kuri byose usibye ubugingo buhoraho cyangwa ubusabane n’Imana. Nuko rero twirinde ibisindisha kandi tube maso.
ISOMO RYA KANE: NI GUTE TWAKWIYEGURIRA IMANA CYANGWA UBURYO BUFATIKA BWO KWIYEGURIRA IMANA MU BUZIMA BW’UMUKRISTO.
IV.1 Kuvuka ubwa kabiri / Guhinduka by’ukuri: Kwihana by’ukuri ibyaha atari ukwicuza gusa, Kwizera gutsindishirizwa twahawe n’umusaraba hamwe n’ikimenyetso cy’Umwuka w’Imana.
1 Yohana 5:4-13
Abagalatiya 4:19
Abaroma 10:9-11
2 Abakorinto 13:5
Yohana 1:12
Kwihana ubwabyo ni ukwiyegurira Imana, bitwinjiza mu buzima bushya tuyobowe n’Umwami Yesu Kristo watuguze amaraso ye. Ariko dushingiye kuri urwo rwego rwo kwihana, ntitujya dusobanukirwa ikiguzi tugomba gutanga, ndetse n’uruhare rwacu ku mwanzuro twafashe. Tunezezwa no kumva ko twavuye mw’isi ndetse no mu butware bwa satani. Twishyiramo cyane ko Yesu Kristo ari Umukiza kurusha uko ari Umwami. Nyuma, bikazadusaba guhitamo nta gahato kwiyegurira uwadukunze mbere yuko tumukunda.
IV.2 Kwitandukanya burundu n’agace umwanzi aherereyemo, dukuraho cyangwa tujugunya mu muriro cyangwa mu Nyanja imbere y’umuhamya ibyaduhuzaga ndetse n’amasezerano cyangwa igihango twari dufitanye n’isi y’umwijima.
Umwanzi ntiyakagombye kutugiraho uburenganzira, mu gihe tudafite ibye muri twe. Niyo mpamvu gusinyura no gusenya imbere y’umuhamya ibyaduhuzaga na satani n’iby’agaciro ku muntu wese wifuza kwiyegurira Imana cyane cyane ku bantu baba barakoranye n’ubwami bwa satani cyangwa bafitanye amateka n’ubwami bw’umwijima, mbere yuko bihana.
Ibyakozwe n’intumwa 19:18-20
Ibyahishuwe 12:11
Mariko 16:17-20
IV.3 Kwiyemeza kugira ubuzima bwiyeguriye Umwami Yesu Kristo binyuze mu ndahiro cyangwa isezerano ryo kuzaba uwe bwite hamwe no kuzagendera mu nzira ze ubuzima bwacu bwose, n’imiryango yacu, ndetse n’abazadukomokaho bose.
Nehemiya 10:1
2 Ingoma 15:10-16
Gushyiraho ingengabihe ya gahunda zo kwiyegurira Imana ni ukuvuga, kugira gahunda y’iminsi, ibyumweru, amezi cyangwa umwaka yo kujya imbere y’Imana, ugaca bugufi mu mutima wiyiriza ubusa kandi usenga kugira ngo wongere kugirana n’Imana igihango cyo kuba uwayo wese no kwiyegurira Umwami Yesu Kristo bundi bushya. Urugero: ushobora gushyiraho umunsi umwe mu cyumweru nk’umunsi uhoraho wo gusenga no kwiyegurira Imana, cyangwa umunsi wa mbere w’ukwezi, cyangwa iminsi itatu ya nyuwa y’ukwezi cyangwa iminsi 40 ya mbere y’umwaka cyangwa ukundi wahitamo
IV.4 Guhitamo neza ibyo ufata, inshuti cyangwa aho ujya
Abakolosayi 3:1-3
2 Timoteyo 2:19-22
1 Abakorinto 15:33
Kubara 6:1-21
Abafilipi 4:8
Ibi byanditswe byose bigaragaza uburyo kwiyegurira Imana kwacu kugira ingaruka ku buzima bwacu, ku mibanire yacu n’abandi, kubyo turya mu mwuka, ku bitekerezo byacu no ku mibiri yacu. Rero dushobora guhitamo kuzura ibyo mw’ijuru cyangwa ibyo mw’isi. Dushobora guhitamo inshuti zidufasha gukomera mu Mana cyangwa iziturangaza. Ariko uwahisemo kwiyegurira Imana, azashakira inshuti mu biyegurirye Imana by’ukuri kandi bafite ubuzima budafite icyo buhuriyeho n’isi. Gusenga, gutekereza kw’ijambo, ubuhamya bw’ibyo yizera, kwagura Ubwami bw’ijuru,… bigaragara mu buzima bwe bwa buri munsi.
IV.5 Kuboneka muri gahunda zifitiye inyungu ubwami bw’Imana kuko kwiyeguriria Imana bigaragarira mw’ishyaka ukorana iyo ukorera Umwami wawe
Kutita ku bintu n’uburangare n’isoko y’icyaha, mu gihe gukorera Imana ari impamvu nziza yo kwirinda no kwezwa. Imana yacu kandi Umwami wacu afite iby’ibanze ashaka hano kw’isi, bimwe muri byo harimo gukiza imitima yatakaye ndetse no kurema abigishwa ba Yesu Kristo. Tuboneke rero muri uko guhamagarwa n’Umwami wacu hamwe n’ubushobozi dufite, ducunguza uburyo umwete kuko iminsi ari mibi.
Yosuwa 24:15
Abaroma 10:9-16
2 Samweli 11:1-3
Abaroma 12:9-11
Yohana 10:16
ISOMO RYA GATANU: INDANGAGACIRO ZA GIKRISTO / IBIRANGA UBUZIMA BWEGURIWE IMANA
Izi nizo ndangagaciro cumi n’ebyiri ziranga ubuzima bweguriwe Imana:
- Urukundo rw’Imana, ku Mana, kubw’Imana
- Guca bugufi
- Ukuri no gukunda ukuri
- Kumvira
- Kwihangana
- Umwuka wo kuba igitambo kugira ngo ubashe gutange ubuzima
- Gukiranuka
- Gutinya Imana
- Kwirinda ibisindisha
- Amahoro y’Imana muri twe no hafi yacu
- Umunezero w’Uwiteka
- Kwirinda
V.1 Urukundo rw’Imana, ku Mana, kubw’Imana
- Urukundo niyo kamere nyayo y’Imana. Nirwo ruyiranga kurusha ibindi.
1 Yohana 4:16-18
- Imana yatwihishuriye mu rukundo binyuze muri Yesu Kristo
Abaroma 5:5-8
- Urukundo nizo mbaraga zikomeye ziba kw’isi. Urukundo ruhora runesha kandi rurenga imipaka y’ibihe n’imyaka. Niyo mpamvu bidashoboka kwiyegurira Imana tutabaje kuyikunda mbere.
Indirimbo za Salomo 8:6-7
- Nta muntu n’umwe twakunda tutabanje kugira urukundo Imana yadusutsemo
- Mu kwiyegurira Imana, Imana idusukamo urukundo rwayo kandi kubwayo dushobora gukunda ndetse tukagira n’inyota yo gukunda abandi
Abefeso 6:24
1 Abakorinto 13:4-13
V.2 Guca bugufi
- Guca bugufi ni kamere ya Yesu Kristo ubwe
Abafilipi 2:3-11
- Guca bugufi n’icyo kintu gisabwa kandi gihagije ngo umuntu azamurwe: uko guca bugufi ni ko kubanziriza kuzamurwa mu cyubahiro
1 Petero 5:5-11
- Mu mibanire yacu na bagenzi bacu, tugomba gucira abandi bugufi kuko Imana irwanya abibone ariko abicisha bugufi ikabahera ibuntu
- Ubwo nibwo buryo tunesha ibegeragezo bya satani, uhora yivuga ashaka uwo aconshomera
- Uwiyeguriye Imana wese ahora amenya ko ubwe adashoboye, ahubwo ko akwiye kwishingikiriza ku Mana. Ni inzira nziza yo kunesha umusemburo wo kwishyira hejuru kwatera imitima yacu.
2 Abakorinto 3:4-5
Yohana 15:4-5
V.3 Ukuri no gukunda ukuri
- Yesu niwe nzira, Ukuri n’ubugingo. Ntabwo afite ukuri gusa ahubwo ubwe ni ukuri. Si ukuri gusa ahubwo we ni ukuri gusobanurwa ukwako.
Yohana 14:6
- Igitambo kiruta ibindi Imana idushakaho si amategeko y’idini nubwo nayo ari meza, ahubwo yifuza ko dukunda ukuri. Akenshi twifuza gukora byinshi ngo dusohoze byinshi, ariko Imana yifuza ko ubwacu tuba intumwa zishyitse; kandi ukuri cyangwa se ijambo ryayo niryo rishobora kutweza, rikaduhindura abagabo bashyitse, bageze ku rugerorushyitse rw’igihagararo cya Kristo
Zakariya 8:19
- Ukuri / Ijambo rikora muri twebwe gusa mu gihe turikunda, tukaryemera, tukaricira bugufi. Dushobora kwanga cyangwa kwihakana ukuri ariko ingaruka tuzibwirwa n’ibihe. Dushobora na none kwemezwa n’ukuri. Icyo gihe, ibihe turi gucamo nibyo bikutwemeza. Dushobora kwakira ukuri cyangwa gupfa kukwakira. Dushobora gukunda ukuri no kugushyigikira.
Yohana 17;17
2 Abatesalonike 2:9-12
- Satani niwe se w’ibinyoma
- Yesu Kristo niwe Kuri
Yohana 8:43-46
- Ibitangaza by’ibinyoma n’ibishuko byo mi bihe bya nyuma nta kintu byabasha gukora kuri babandi bakiriye gukunda ukuri muri bo. Ariko kubandi bose, bihinduka umwuka w’ubushukanyi bukomeye ngo bizere ibinyoma kandi birimbuke burundu.
Umukristo wiyeguriye Imana ntabwo yakagombye gukunda ibigaragara neza cyangwa se ibisa neza, ibinezeza amaso cyangwa umutima we gusa ahubwo iby’ukuri, iby’Umwuka w’ukuri ahamiriza nubwo rwose byaba bibabaza, tugomba kubikunda, kuko tuzaba dufite ukuri ari ko Mwami wacu Yesu Kristo.
V.4 Kumvira
- Yesu yageze ku rupfu kubwo kumvira. Kandi ikintu kimwe cyonyine yize ari mu marira menshi, nubwo yari umwana w’Imana ni ukumvira.
Abafilipi 2:8-9
Abaheburayo 5;7-9
Kuko Yesu Kristo ariwe cyitegererezo cyacu, natwe twakagombye kumvira, ndetse kugeza no mu rupfu.
- Ikintu cyiza kiruta ibindi twakagombye kwigira hano kw’isi, mu nzira zose zishoboka ni ukumvira hanyuma impamyabumenyi y’ikirenga ikaba kuba waraminuje kumvira
- Igitambo cyiza kiruta ibindi cyashimisha Imana yacu ni ukumvira kwacu gushyitse kandi kuvuye mu mutima wumvira amategeko yayo
1 Samweli 15:22-23
- Kumvira kwacu nicyo gihamya cyonyine cy’urukundo dufitiye Imana Data wo mw’ijuru hamwe n’Umwami wacu Yesu Kristo.
Yohana 14:21-24
- Kumvira ni isoko y’umugisha kandi kutumvira ni isoko y’umuvumo
Gutegeka kwa kabiri 28:1; 15-16
- Kwiyegurira Imana kugaragarira mu kumvira
Yohana 10:17-18
V.5 Kihangana
Abagalatiya 5:22
- Kwihangana n’indangagaciro ikomeye Imana yishimira mu buzima bw’umuntu wese wifuza kuyinezeza. Nk’uko Imana yahisemo Mose ikamurutisha mushiki we na mukuru we.
Kubara 12:1-8
- Kwihangana n’indangagaciro igenda ikura; ikadutunganya natwe tugatungana kandi tukuzura ku buryo nta na hamwe twanesherezwa. Impamvu imwe y’ibigeragezo ni ugutunganya kwihangana kwacu, nako kukadutunganya
Yakobo 1:2-4
- Kwihangana kuduhesha imigisha icyarimwe kuko ari yo mvugo dukoresha tugaragaza urukundo rwacu ku Mana no kuyizera ndetse no kuyiringira, birenga ku byo duhura nabyo.
1 Timoteyo 6:10-16
- Nka Yobu, abahanuzi, ndetse nk’uko umuhinzi ategereza kuzasarura, ni nako natwe ibihembo byacu bitazabura kuza mu gihe cyose tuzategererezanya kwihangana Umwami wacu usezeranya agasohoza.
Yakobo 5:7-11
- Kwihangana gusobonura ukwiyegurira Imana kwacu
Ibyahishuwe 2:19
V.6 Umwuka wo kuba igitambo kugira ngo dutange ubuzima
1 Abakorinto 15:45
- Kuko twahinduwe mw’ishusho ya Adamu wa nyuma, ari we Yesu Kristo, duhamagarirwa kuba umwuka utanga ubugingo. Ntabwo tukibaho k’ubwacu, ahubwo tubayeho ngo tubesheho benshi. Nicyo kiguzi cyo kwiyegurira Imana kwacu.
- Ntidushobora guhamagarira abantu bo mu mahanga yose kwikorera umusaraba tutabanje gupfa muri kamere yacu. Yesu yapfuye kugirango azabashe gukusanyiriza hamwe abana b’Imana batatanye.
Yohana 11:50-52
- Inzira imwe ikwiye kugenderwamo kugira ngo dutange ubuzima kuri benshi, kugira ngo tube umugisha kuri benshi, ni ugupfa kuri kamere yacu
Matayo 24:28
Yohana 12:24-25
- Ushaka gutunganya neza iby’umuhamagaro we cyangwa se iby’iyerekwa yahawe n’Imana, agomba byanze bikunze kwiyanga no kwikorera umusaraba we. Ku musaraba niho Yesu yavuze ngo “ byose birarangiye”.
Mariko 8:31-38
Yohana 19:30
Abacamanza 16:28-31
- Kwiyegurira Imana bishatse kuvuga kwiyanga ubwawe, ibyo ntibiterwa nuko dushobora kubyifuza.
V.7 Gukiranuka
- Yesu Kristo yitwa Umugabo wo guhamya ukiranuka ku wamuhamagaye akamwimika.
Ibyahishuwe 1:4-6
Abaheburayo 3:1-6
- Urwo nirwo rugero rugomba kuranga ubuzima bwacu: gukiranukira uwatwimitse, nka Mose n’abandi bagaragu Imana yahamagaye mu nzu yayo
Kubara 12:6-8
- Imana yacu irakiranuka, ni kamere yayo. Kandi niba uwo twambaza tumwita Data akiranuka, twakagombye gusa nawe nk’uko abana basa na se.
2 Timoteyo 2:13
- Ku Mana, gukiranuka kubanziriza ubushobozi. Kuko hamwe n’igihe, iyo umuntu akiranuka, Imana izamushoboza. Ariko ukiranirwa naho yaba afite ubushobozi, gukiranirwa kwe kuzasenya / kuzakuraho ubushobozi afite.
- Nidukiranuka ku cyoroheje cyane, Imana izatugabira ibikomeye, ku by’abandi tubikijwe, Imana izaduha ibyo twitegekaho.
Luka 16:10-12
- Gukiranuka n’indangagaciro ikomenye mu bwami bw’Imana ariko idakunze kuboneka
Imigani 20:6
2 Timoteyo 2:2
- Gukiranuka n’isoko y’umugisha mwinshi ndetse n’iy’ibihembo bikomeye.
Matayo 25:23
V.8 Kubaha (Gutinya) Imana
- Gutinya Uwiteka n’ishingiro ry’ikintu cyose dushobora kuba cyo cyangwa ry’ikintu cyose dushobora gutunga gituruka ku Mana. Ni ubutunzi bwacu buhebuje (Itangiriro 31:42,53 / Yona 1:6-10 / Yesaya 33:6)
Itangiriro 31:42, 53
Yona 1:6-10
Yesaya 33:6
- Gutinya Uwiteka nizo mbaraga zacu. Ibindi byose twatinya bifatwa nk’aho bihwanye n’Imana cyangwa biyiruta. Ibyo rero byitwa kuramya ibishushanyo kandi ni ikizira mu maso y’Uwiteka (Yesaya 8:11-15, 1 Petero 2:17) Dushobora guha icyubahiro, kubaha, gukunda umuntu wese ariko Imana yo tugomba kuyitinya.
1 Petero 2:17
Yesaya 8:11-15
- Kubaha Uwiteka n’ishingiro ry’ubwenge budufitiye akamaro hano kw’isi, ndetse n’iteka ryose
Zaburi 111:10
- Kubaha Uwiteka ni “Ukwanga ikibi”, ni ukuvuga kwanga ikibi urunuka kandi ukagitera umugongo umaramaje
Imigani 8:13
Dawidi asaba Imana ngo imuhe umutima ufite urwango rwuzuye ku banzi b’Imana. Imana itugirire ubwo buntu muri iyi minsi aho uwera ashaka kwivanga n’ikibi; iminsi mibi yuzuye ibireshya byinshi.
Zaburi 139:20-24
Abaroma 12:9-11
- Umwuka wera ni Umwuka wo gutinya Uwiteka. Dushobora rero gusaba Umwuka w’Uwiteka kudusukamo gutinya no kubaha Uwiteka
Yesaya 11:2
V.9 Kwirinda ibisindisha / Kudakabya / Kunyurwa
- Kwirinda ibisindisha cyangwa gudakabya ni uburyo bwo kunyurwa n’igisubizo cy’icyifuzo ufite, bitari ukwifuza ibya mirenge ngo tunezeze irari ryacu. Indi nyito twavuga ko ari ukunyurwa. Umuntu wiyeguriye Imana agomba kwifata nk’umusuhuke n’umwimukira kw’isi kuko umutima we werekeje kubyo mw’ijuru
1 Petero 2:11-12
Abakolosayi 3:1-4
Ntagomba kwinezeza mu by’ubu bugingo kuko ntiyanezeza uwamwandikiye mu ngabo ze ariwe Yesu Kristo w’I Nazareti (2 Timoteyo 2:3-5), Agenda yiyambuye ibyamurangaza byose n’ibya mirenge kugira ngo asiganirwe uguhamagarwa kwe (Abaheburayo 12:1-2)
2 Timoteyo 2:3-5
Abahuburayo 12:1-2
- Kunyurwa bituma gusenga bitworohera, tukaba maso cyane kuko umwanzi ameze nk’intare itontoma ishaka uwo yaconshomera.
1 Petero 5:7-10
1 Abatesalonike 5:4-8
- Kunyurwa / Kwifata / Kudakabya kuduhesha kugendera mu kwera ndetse no guca bugufi imbere ya Data wera
1 Petero 1:13-17
Abafilipi 4:11-12
1 Timoteyo 6:6-10
- Kunyurwa ni ikimenyetso kigaragaza ko twiringira Imana
Abaheburayo 13:5-8
- Kunyurwa bituma twita ku muntu wacu w’imbere ufite agaciro mu maso y’Imana
1 Petero 3:1-6
1 Timoteyo 2: 9-10
V.10 Amahoro ya Yesu Kristo muri twe ndetse no hafi yacu
- Yesu Kristo yitwa Umwami w’amahoro, n’Imana nayo ikitwa Imana y’amahoro itari iy’umuvurungano
Yesaya 9:5
1 Abakorinto 14: 33
Dushingiye kubyo twabonye haruguru, kugira amahoro si ukutaba mu ntambara gusa, ahubwo ni ukuba mu murongo w’Imana mu buzima bwacu no kubidukikije. Iyo gahunda y’Imana itubamo gusa iyo Yesu Kristo ari Umwami w’amahoro mu buzima bwacu. Bitari ibyo, tubura amahoro. Imana yatugize mbere na mbere imyuka ifite ubugingo butuye mu mubiri. Umurongo ngenderwaho w’Imana rero ni umwuka, ubugingo n’umubiri. Iyo ubicuritse, umuvurungano uraba n’amahoro akabura
1 Abatesalonike 5:23
Abaroma 8:5-6
Ntitwabasha gusakaza amahoro hafi yacu, iyo tutayafite muri twe. Niyo mpamvu tugomba kwita cyane ku mwuka wacu tuba mu buzima bwuzuye Umwuka wera, turinda ibitekerezo, amarangamutima n’ubushake bwacu mbere yo kwita ku mibiri yacu.
Bijya bitworohera kwita mbere na mbere ku mibiri, ibyifuzo, ibitekerezo cyangwa ubushake bwacu. Yesu Kristo niwe mahoro yacu kandi icyamuteye gupfa ku musaraba ni ukugira ngo azane amahoro hagati yacu n’Imana, amahoro muri twe n’amahoro hagati yacu n’abandi mu gukuraho urusika rwo kugabanya, rw’ubwanzi kubw’umusaraba we (Abefeso 2:13-15).
- Nk’abana b’Imana, amahoro ni umuhamagaro wacu. Turi ibikoresho bizana amahoro, turi abantu batanga amahoro “Peace makers” (1 Abakorinto 7:15, Abaheburayo 12:24, 1 Abakorinto 6:7-8, Abakolosayi 3:12-15, 2 Abakorinto 13:11)
Matayo 5:9
Abaroma 12:18
- Amahoro n’imbuto y’Umwuka kandi Yesu niwe utubatiza mu Mwuka, ni ukuvuga ko Yesu ashobora kudusenderezamo amahoro ye birenze uko umuntu yabyumva, iyo tubimusabye n’umutima wacu wose.
Yohana 14:27
Yohana 16:33
Abafilipi 4:6-7
- Amahoro ni igihembo cy’umukiranutsi naho umunyabyaha nta mahoro abona
Abaroma 2:7-11
- Amahoro ni ikimenyetso kigaragaza Ubwami bw’Imana no kubaho kwayo. Niyo mpamvu ubutumwa bwiza bw’Ubwami bwitwa “Ubutumwa bwiza bw’amahoro”
Abefeso 6:15
Abaroma 14:17
Hagayi 2:9
V.11 Umunezero w’Uwiteka
- Umunezero w’Uwiteka nizo mbaraga zacu, ni ukuvuga aho tuvoma imbaraga igihe cyose kandi niyo mpamvu idutera gukora ikintu cyose mu rugendo rwacu
Nehemiya 8:10
- Umunezero w’Uwiteka usobanurwa nka wawundi duhabwa n’Imana binyuze mu Mwuka wayo. Ariko na none ni wawundi dutera / tubiba mu mutima w’Imana
Luka 10:21
Abaroma 15:11
Hagayi 1:8
Luka 15:7,10
- Umunezero si ikintu umuntu ahitamo, ahubwo n’itegeko riva ku Mana mu bihe byose
1 Abatesalonike 5:16 : “Mwishime iteka”
Abafilipi 3:1
Abafilipi 4:4
2 Abakorinto 8: 1-5
- Umunezero w’Uwiteka ni isoko y’ubuzima bwiza n’imbaraga kuri twe
Imigani 12:25
Imigani 15:13,15
Imigani 17:22
- Umunezero nicyo kintu cy’ingenzi kandi gikwiriye gutuma igitambo cyacu cyakirwa neza kuko Imana ikunda abayegera kugira ngo bayikorere banezerewe cyangwa batange ibitambo byabo banezerewe.
2 Abakorinto 9:7
Gutegeka kwa kabiri 28:47-48
Zaburi 100:1-2
Abaheburayo 13:17
- Umunezero w’Uwiteka ni ikimenyetso cy’ubwami bw’ijuru kandi n’intwaro ikomeye irwanya abanzi bacu. Uzatubera igihembo ku munsi wa nyuma.
Zaburi 97:1
I Ngoma 16:27
Abaroma 14:17
Yesaya 35:10
Matayo 25:10
- Umunezero n’imbuto y’Umwuka kandi ni amavuta agutandukanya n’abandi.
Abagalatiya 5:22
Abaheburayo 1:9
Yesaya 61:3
- Tuzahore duhanga amaso yacu Uwiteka kugira ngo umunezero wacu ube ushyitse kuko mu kubaho kwe hari ibyishimo byuzuye ndetse n’ibinezeza iteka ryose biri mu kuboko kwe kw’iburyo.
Zaburi 16:5-11
Zaburi 13:5-6
Yohana 16:24
V.12 Kwirinda
Abagalatiya 5:22
- Kwirinda n’imbaraga ziduhesha kunesha ibyifuzo by’imbere tudasunitswe n’umujinya, kwiyenza, kuvuga nabi… ni indangagaciro y’ingenzi iruta ubutware bwose Umwuka wera aha abawusabye n’umutima wabo wose.
Abagalatiya 5:22
- Ni ikimenyetso cy’ubwenge buhanitse kidutandukanya n’abapfafa (Umubwiriza 7:8-12, Imigani 14:17. Yakobo 1:19-20
Imigani 19: 11
Imigani 22:24-25
- Kutirinda cyangwa kugira umujinya uhanitse, birahanirwa mu maso y’Imana
Matayo 5:22
Zaburi 37:8
- Umujinya utarangira ukingurira satani inzira, mu yandi magambo kwirinda kwacu kumufungira inzira.
Abefeso 4:26-27
- Kwirinda cyangwa gutuza kuturinda ibibi byinshi
Umubwiriza 10:4
ISOMO RYA GATANDATU: ISHYIRWA MU BIKORWA
Twahamagariwe kugira kamere y’Imana muri twebwe kuko ari byo bigize ubutunzi bwiza twatunga turi kw’isi, ndetse buduhesha n’imigisha y’igihe cya none n’ikizaza.
Kwiyegurira Imana ni yo nzira yonyine Imana ituremamo kamere yayo. Igaragarira mu ndangagaciro zikwiye abana b’Imana.
Dore bimwe mu bibazo byadufasha gushyira mu bikorwa no gutekereza kuri izo ndangagaciro:
- Gutanga ubusobanuro kuri buri ndangagaciro ukoresheje amagambo yawe (Ubusobanuro)
- Kuvuga akamaro iyo ndangagaciro ifitiye ubuzima bwawe bwa buri munsi nk’umukristo (Akamaro / Inyungu)
- Gukora urutonde rw’inzitizi zose zakubuza gutunga iyo ndangagaciro nk’umukristo (Inzitizi)
- Gufata ibyemezo no gushyiraho ingamba zifatika zashobora kwemerera Umwuka wera kwagura iyo ndangagaciro mu buzima bwawe (Ingamba zifatika)


text:
Kugorora inkuru : kubahiriza amahame y’umwuga w’itangazamakuru
Nshingiye ku nkuru yatangajwe mu kinyamakuru ingenzinyayo.com ku wa 12/07/2017 ifite umutwe ugira uti <<IRIHOSE Martin ikibazo mu Ntara y’Iburengerazuba;
Nshingiye ku Itegeko No 04/2013 ryo kuwa 04/2013 ryerekeye kubona amakuru cyane cyane mu ngingo ya ryo ya 12 aho iteganya ko Bisabwe na nyir’ubwite cyangwa umuhagarariye mu buryo bwemewe n’amategeko, urwego rwa Leta cyangwa urw’abikorera, rukoresheje amikoro yarwo rukosora amakuru amwerekeye ayo ari yo yose rufite mu gihe arimo amakosa, atuzuye cyangwa adakwiriye. Iribagiza Odette[photo archieves]
Mbandikiye mbasaba ko mwakosora amakuru mwanyanditseho kuko atari yo na buhoro kubera ko ntigeze na rimwe nkora mu Karere ka Ruhango. Ndi umukozi w’Akarere ka Rutsiro guhera ku wa 04 Ugushyingo 2009 kugeza ubu. Ikindi ni uko amakuru mwamvuzeho cyane kuko nkora akazi kanjye neza mu bwuzuzanye n’abakozi bagenzi banjye. Mboneyeho kubasaba guhwitura abakozi banyu bakaba abanyamwuga bakajya batangaza inkuru batohoje neza kandi bakirinda gusebanya kuko nta musanzu wúbaka igihugu baba barigutanga.
Mugire amahoro.
IRIBAGIZA Odette
Umukozi w’Akarere ka Rutsiro


text:
Ku myaka 74 yasoje amasomo yo gusoma no kwandika
Yankurije Collette yicuza ubuzima bwose yabayeho atazi gusoma no kwandika, akavuga ko iyo aza kuba yarize ubuzima bwe butari kuba bwaramukomereye nk’uko byagenze.
Yankurije ufite imyaka 74 ari mu basoje amasomo yo gusoma no kwandika, yagenewe abakuze. Benshi mu bayasoje bahuriza ku kuba babayeho ubuzima bubi, bakemeza ko kutamenya gusoma na byo byabigizemo uruhare.
Abo bagore bo mu Karere ka Muhanga, basoje ayo masomo kuri uyu wa Kane tariki 31 Gicurasi 2018.
By’umwihariko Yankurije avuga ko yacikishirije amashuri mu mwaka wa kabiri w’amashuri abanza, asigara mu rugo afasha nyina imirimo yo mu rugo.
Nyuma yaje gushakana n’umugabo w’umushoferi ariko baza gutana kuko yamutaye amuziza ko atize, yishakira undi mugore wize.
Yankurije avuga ko ari aho yatangiye kugirira ubuzima bubi kuko umugabo we yamutanye abana akajya kwishakira undi mugore we wize.
Agira ati “Umugabo wanjye amaze kunta byangizeho ingaruka kuko iyo mba njijutse icyo gihe nari gukora ibindi binteza imbere nkaba nanacuruza, ariko sinabishoboye. Ubu se simbayeho njyenyine byitwa ko mfite umugabo.”
Umuyobozi w’Akarere ka Muhanga Uwamaliya Beatrice avuga ko kuba abaturage hafi ibigumbi basoje amasomo, bizagira uruhare mu kuzamura ubukungu bw’akarere, kuko banigishijwe gucunga imishinga iciriritse no gukoresha inguzanyo ntoya.
Ati “Uburezi ni urufunguzo rw’iterambere ry’umuturage kandi gusoma no kwandika ni bimwe by’ibanze bituma umuntu afunguka mu mutwe agakora ibikorwa by’iterambere nk’uko abamaze kwiga babitangamo ubuhamya.”
Umuryango mpuzamahanga Care International wateye inkunga umushinga wo kwigisha abakuze ugaragaza ko ubusanzwe wita ku iterambere ry’abaturage binyuze mu matsinda yo kuzigama no kugurizanya yitwa “Intambwe”.
Uvuga ko bitari gushoboka igihe hari hakiri inzitizi zo kutamenya kubara, gusoma no kwandika kuri bamwe mu bagize ayo matsinda.
Umuyobozi w’uwo muryango Norway, Gry Larsen avuga ko bahise bafata umwanzuro wo kubanza kwigisha abakuze kugira ngo bagire umubenyi burambye buzabafasha gucunga imishinga yabo.
Ati “Twatunguwe no gusanga hari abagenerwa bikorwa bacu batazi gusoma, kwandika no kubara,bituma dushaka undi mushinga wo kubanza kubibigisha”.
Abakuze basoje icyiciro cy’amasomo yo kwiga gusoma,kwandika no kubara ni 9.532 kuri 10.133 bari biyandikishije muri iki cyiciro.
Umushinga wose umaze kwigisha abakuze 58.680 mu Ntara y’Amajyepfo kuri ibihumbi 90 umushinga wose uzigisha mu gihe cy’imyaka icyenda.


text:
Nyuma yo kubatizwa Kanyombya agiye gukina filime ari Yesu
Umunyarwenya Kayitankore Njoli uzwi nka Kanyombya atangaza ko nyuma yo kubatizwa, ubu yitegura gukina filime azakinamo ari Yesu.
Uyu munyarwenya wasengeraga muri Kiliziya Gatolika, yabatirijwe mu Rusengero rwa Rehoboth (Rehoboth Pentecostal church) kuri Pasika tariki 16 Mata 2017.
Kanyombya ufite imyaka 59 y’amavuko avuga ko nyuma yo kubatizwa agiye no gukina filime ya Yesu. Ahamya ko agiye kuyikina abisabwe n’abapasiteri. Iyo filime kuri ubu ngo yatangiye gutegurwa.
Akomeza avuga ko n’ubwo yakiriye agakiza, akabatizwa mu mazi menshi, ntakizahinduka ku bijyanye n’akazi ke.
Agira ati “Akazi k’umuntu aragakora kuko kaba kareba imbaga nyinshi ariko rero ni ukuvuga ngo ntabwo wareka akazi ko gukina filime, ngo ureke akazi ko gukora ibintu byo gusetsa tuvuge nko gukora ikinamico n’ibiki, ni ukuvuga ngo biratandukanye.”
“Roles (ibyo akina muri filime) ntaho zihuriye no kwemera Yesu no kwemera Imana. Role ni role nyine. Iyo role rero ntaho bihuriye no kwemera Imana.”
Ahamya ko ahubwo aho agomba guhinduka ari mu buzima busanzwe.
Ati “Mbere y’uko mbatizwa urumva ko hari bimwe na bimwe nanengaga hari n’ibindi ngomba kunenga nyuma yo kubatizwa. Niba tuvuge wari ufite kuba urakara, ukava mu burakari mbese nka wawundi uvuga ngo ibintu ni ukubisuzugura ukabireka.”
Kanyomya avuga kandi ko,yitegura gusezerana imbere y’Imana, ibintu ateganya gukora mu mwaka wa 2018. Yasezeranye imbere y’amategeko mu Kwakira 2012.
Kanyombya yavuze ko ubukwe busaba imyiteguro ihagije ku bijyanye n’amafaranga akaba ngo ari yo mpamvu amaze icyo gihe cyose.
Ati “Nabyo rero bigomba imyiteguro miremire, ugomba kwitegura neza, ukabanza ukagira amafaranga. Ukabanza ukareba ko abashyitsi b’imena ushobora kubabona atari abari bo bose.
Ariko ukareba ko ushobora kureba ko wategura ibyo byose. Ni imyiteguro miremire ndumva muri 2018 ari bwo naba narabirangije.”
Akomeza avuga gusenga no gufatanya n’abandi bakirisitu nibyo bizamufasha kwegera Imana bityo azagere igihe cyo gusezerana imbere yayo nta kibazo afitanye nayo.
Kanyombya avuga ko kuri ubu yiyumva nk’umuntu udasanzwe. Akaba ngo yarahisemo kubatirizwa mu mazi menshi kubera ko ngo yasanze ari ko kubatizwa k’ukuri.
Ati “Ni ukubera ko numvise ko ngomba kubatizwa mu mazi magari bitari bya bindi byo kubatizwa bya nyirarureshwa.”
Aha niho ahera ahamagarira n’abandi bahanzi bose kubatizwa. Ati “Meze neza cyane. Ahubwo nashishikariza n’abandi bahanzi bose baba abaririmbyi baba n’abakora filime kugira ngo nibura bamenye ko kubatizwa ari ikintu cyiza.”
Yongeyeho ko kubatizwa kwe atari ikinamico. Ikindi ngo kuba yarategereje iki gihe cyose kugira ngo abatirizwe mu mazi menshi ngo nta kibazo na kimwe abibonamo.
Yanavuze kandi ko kuba yarahisemo kubatirizwa muri Rehoboth ari amahitamo ye nk’uko umuntu wese agira amahitamo.
Ibitekerezo ( 6 )
Mwe mwanditse murwanya MAZIMPAKA,mushobora kuba muli ba Pastors.Wowe witwa KAMANA,watanze amasomo avuga "kwirinda ibisindisha".Ni kimwe nuko imana idusaba "kwirinda abantu babi" cyangwa "kwirinda kurya ibiryo byinshi".Iyo nkubwiye ngo uzirinde Yohana,ntibivuga kutamuvugisha.Bivuga kwirinda ngo atakwanduza.Kwirinda Vino,bivuga kwirinda kunywa Vino nyinshi ngo udasinda.Bihuye rero n’ibyo imana idusaba.Nukuvuga kutanywa inzoga nyinshi.None se ari wowe,ari n’imana iha Vino abantu ikunda (Yesaya 25:6),twemere nde?Ntabwo urusha ubwenge imana.Naho wowe NZABANDORA,sigaho kugereranya Pastors n’Abarewi.Jye nirirwa mu mihanda mbwiriza abantu kandi ntasaba icyacumi kuko YESU yabitubujije (Matayo 10:8).Nta Pastor numwe ndahura nawe abwiriza.Abayoboke be bamubona mu rusengero ku cyumweru gusa,aje gutwara icyacumi.Wikwitiranya gukorera inda ye no gukorera imana.Soma Abaroma 16:18.
Waramutse MAZIMPAKA. Njye ndi umwizera usanzwe ariko ukunda cyane gusoma no gusha gusobanukirwa na Bibiliya kuko imfasha kumenya icyo Imana yaturemye twese inshakaho. None niba warasomye igitabo cy’Abarewi ndizera ko wasanzemo ko abo barewi bari batunzwe n’ibyo abisirayeri bazanaga mu nzu y’Imana (ni ukuvuga icya cumi n’amaturo, ibyo byari bimeze bityo kuko ntakindi bakoraga usibye umurimo w’Imana. Niyo mpamvu Abapastoro bakora umurimo w’Imana bagomba nabo gutungwa n’icacumi ndetse n’ayo maturo agafasha Itorero gukura mu buryo bwose(kugira inyubako, kongera umubare w’abizera hashingwa insengero hiryo no hino ..... Ibyerekeye kunywa inzoga usibye n’Imana na Muganga azakubwira ko zangiza ubuzima niyo mpamvu akubwira ati bigushobokeye wazireka. Hari ibyo Imana yagiye yemerera umuntu kuberako yananiranye!!! Nk’urugero uzasanga muri Bibiliya hari bagabo bari bafite abagore benshi, nonose wakwihandagaza ngo umugabo w’iki gihe ashake abagore benshi???? Imana Idufashe twese, igihe twiga Bibiliya (Ijambo ryayo)dusobanukirwe n’icyo idushakaho, kuko hari igihe dusobanura Bibiliya tugendeye ku byatunaniye kuvaho cyangwa kubyo dukunda kandi kubivaho bitashoboka maze tugashaka amasomo yo kudushygikira. Muri Bibiriya ntawe utabonamo ibyo gushygikira ibyo akora: n’umusambanyi yabibona kuko harimo inegro z’abasambanyi bakoze neza!!! Twotonde tuyoborwe na Mwuka Muziranenge!!!
Mwe mwanditse murwanya MAZIMPAKA,mushobora kuba muli ba Pastors.Wowe witwa KAMANA,watanze amasomo avuga "kwirinda ibisindisha".Ni kimwe nuko imana idusaba "kwirinda abantu babi" cyangwa "kwirinda kurya ibiryo byinshi".Iyo nkubwiye ngo uzirinde Yohana,ntibivuga kutamuvugisha.Bivuga kwirinda ngo atakwanduza.Kwirinda Vino,bivuga kwirinda kunywa Vino nyinshi ngo udasinda.Bihuye rero n’ibyo imana idusaba.Nukuvuga kutanywa inzoga nyinshi.None se ari wowe,ari n’imana iha Vino abantu ikunda (Yesaya 25:6),twemere nde?Ntabwo urusha ubwenge imana.Naho wowe NZABANDORA,sigaho kugereranya Pastors n’Abarewi.Jye nirirwa mu mihanda mbwiriza abantu kandi ntasaba icyacumi kuko YESU yabitubujije (Matayo 10:8).Nta Pastor numwe ndahura nawe abwiriza.Abayoboke be bamubona mu rusengero ku cyumweru gusa,aje gutwara icyacumi.Wikwitiranya gukorera inda ye no gukorera imana.Soma Abaroma 16:18.
Muvandimwe Mazimpaka,
Biratangaje kubona ubutumwa utanze ku kubatizwa kwa Kanyombya bwerekeranye no ku gutanga icya cumi cyangwa kutagitanga, kunywa inzoga cyangwa kutazinywa. Ubuse urumva koko iyo nyigisho yawe yakweza umutima w’umunyabyaha cyangwa yamutera kugira ibyiringiro by’ubugingo buhoraho?? Ndabona nawe usibye kuvuga ngo wasomye Bible , hari byinshi ugikeneye kumenya, uramutse ubaye umuntu witeguye kwakira umucyo mushya ukomoka mu Ijambo ry’Imana. Cyakora ubutumwa watanze bwasenya amwe mu madini yubakiye kuri icyo cyacumi uvuze, ariko bukanatera abagize inda imana ya bo kuba ba Somagake.
1 Petero 5:8 Mwirinde IBISINDISHA mube maso, kuko umurezi wanyu Satani azerera nk’intare yivuga ashaka uwo aconshomera.
1 Petero 4:7 Iherezo rya byose riri bugufi. Nuko MUGIRE UBWENGE MWIRINDA IBISINDISHA, mubone uko mugira umwete wo gusenga.
Nibura iyi mirongo ibwira Umwana w’Imana wese icyo agomba kwirinda n’uko akwiriye kumera niba yifuza kunesha mu rugamba inyokomuntu yose irimo no kuzaba yiteguye gusanganira Yesu ugiye kugaruka vuba bidatinze. Bitabaye ibyo nawe wazaconshomerwa da!
Tugomba GUSHISHOZA mbere yo guhitamo idini dusengeramo.Imana ntabwo yemera amadini yose,kuko amadini hafi ya yose yigisha ibinyoma kandi agakora ibyo imana itubuza.Niyo mpamvu ISI igira ibibazo.Urugero,mu gihe YESU yadusabye "gukorera imana ku buntu" nkuko tubisoma muli Matayo 10:8,pastors baba bishakira icyacumi.Utakibahaye ntabwo wakongera kubabona.Soma Ibyakozwe 20:33 wumve ukuntu PAWULO yaduhaye urugero rwo kubwiriza tudasaba amafranga. Naho IBINYOMA abanyamadini bigisha,ni byinshi cyane.Ariko abantu banga kwiga Bible,bibwira ko KUBATIZWA bihagije.Urugero,ntabwo Bible ibuza abantu kunywa VINO nkeya.Soma muli Tito 2:3,urasanga ko imana itubuza kunywa inzoga "nyinshi".Jya muli 1 Timote 3:8,naho hatubuza kunywa inzoga nyinshi.Komeza muli 1 Timote 5:23,imana yategetse TIMOTE kunywa Vino nkeya.Ntabwo imana yategeka umuntu gukora icyaha. Muli Yesaya 25:6,havuga ko imana iha VINO abantu ikunda.Ariko Bible ivuga ko ABASINZI batazaba mu Bwami bw’imana (1 Abakorinto 6:9,10).Pastors ntibakabifatire.Iyi mirongo myinshi nyizi kubera ko nemeye kwiga Bible.Nawe niba ubishaka,mbwira ngufashe. Buliya Pastor yabanje kubeshya Kanyombya ko "kunywa inzoga ari icyaha",nawe arabyemera.Buliya kandi Pastor yamaze kumwigisha ko natamuha icyacumi azaba akoze icyaha!!!Birababaje cyane.Ntashobora kumwigisha ko icyacumi cyari kigenewe gusa ubwoko bwo muli ISRAEL bwitwaga ABALEWI.Byisomere muli KUBARA 18:21-24.
ndashaka uzanyigishe bible nanjye kabsa kuko ijambo ry’Imana ndifitiye inyota
Muvandimwe Mazimpaka,
Biratangaje kubona ubutumwa utanze ku kubatizwa kwa Kanyombya bwerekeranye no ku gutanga icya cumi cyangwa kutagitanga, kunywa inzoga cyangwa kutazinywa. Ubuse urumva koko iyo nyigisho yawe yakweza umutima w’umunyabyaha cyangwa yamutera kugira ibyiringiro by’ubugingo buhoraho?? Ndabona nawe usibye kuvuga ngo wasomye Bible , hari byinshi ugikeneye kumenya, uramutse ubaye umuntu witeguye kwakira umucyo mushya ukomoka mu Ijambo ry’Imana. Cyakora ubutumwa watanze bwasenya amwe mu madini yubakiye kuri icyo cyacumi uvuze, ariko bukanatera abagize inda imana ya bo kuba ba Somagake.
1 Petero 5:8 Mwirinde IBISINDISHA mube maso, kuko umurezi wanyu Satani azerera nk’intare yivuga ashaka uwo aconshomera.
1 Petero 4:7 Iherezo rya byose riri bugufi. Nuko MUGIRE UBWENGE MWIRINDA IBISINDISHA, mubone uko mugira umwete wo gusenga.
Nibura iyi mirongo ibwira Umwana w’Imana wese icyo agomba kwirinda n’uko akwiriye kumera niba yifuza kunesha mu rugamba inyokomuntu yose irimo no kuzaba yiteguye gusanganira Yesu ugiye kugaruka vuba bidatinze. Bitabaye ibyo nawe wazaconshomerwa da!
Waramutse MAZIMPAKA. Njye ndi umwizera usanzwe ariko ukunda cyane gusoma no gusha gusobanukirwa na Bibiliya kuko imfasha kumenya icyo Imana yaturemye twese inshakaho. None niba warasomye igitabo cy’Abarewi ndizera ko wasanzemo ko abo barewi bari batunzwe n’ibyo abisirayeri bazanaga mu nzu y’Imana (ni ukuvuga icya cumi n’amaturo, ibyo byari bimeze bityo kuko ntakindi bakoraga usibye umurimo w’Imana. Niyo mpamvu Abapastoro bakora umurimo w’Imana bagomba nabo gutungwa n’icacumi ndetse n’ayo maturo agafasha Itorero gukura mu buryo bwose(kugira inyubako, kongera umubare w’abizera hashingwa insengero hiryo no hino ..... Ibyerekeye kunywa inzoga usibye n’Imana na Muganga azakubwira ko zangiza ubuzima niyo mpamvu akubwira ati bigushobokeye wazireka. Hari ibyo Imana yagiye yemerera umuntu kuberako yananiranye!!! Nk’urugero uzasanga muri Bibiliya hari bagabo bari bafite abagore benshi, nonose wakwihandagaza ngo umugabo w’iki gihe ashake abagore benshi???? Imana Idufashe twese, igihe twiga Bibiliya (Ijambo ryayo)dusobanukirwe n’icyo idushakaho, kuko hari igihe dusobanura Bibiliya tugendeye ku byatunaniye kuvaho cyangwa kubyo dukunda kandi kubivaho bitashoboka maze tugashaka amasomo yo kudushygikira. Muri Bibiriya ntawe utabonamo ibyo gushygikira ibyo akora: n’umusambanyi yabibona kuko harimo inegro z’abasambanyi bakoze neza!!! Twotonde tuyoborwe na Mwuka Muziranenge!!!
Mwe mwanditse murwanya MAZIMPAKA,mushobora kuba muli ba Pastors.Wowe witwa KAMANA,watanze amasomo avuga "kwirinda ibisindisha".Ni kimwe nuko imana idusaba "kwirinda abantu babi" cyangwa "kwirinda kurya ibiryo byinshi".Iyo nkubwiye ngo uzirinde Yohana,ntibivuga kutamuvugisha.Bivuga kwirinda ngo atakwanduza.Kwirinda Vino,bivuga kwirinda kunywa Vino nyinshi ngo udasinda.Bihuye rero n’ibyo imana idusaba.Nukuvuga kutanywa inzoga nyinshi.None se ari wowe,ari n’imana iha Vino abantu ikunda (Yesaya 25:6),twemere nde?Ntabwo urusha ubwenge imana.Naho wowe NZABANDORA,sigaho kugereranya Pastors n’Abarewi.Jye nirirwa mu mihanda mbwiriza abantu kandi ntasaba icyacumi kuko YESU yabitubujije (Matayo 10:8).Nta Pastor numwe ndahura nawe abwiriza.Abayoboke be bamubona mu rusengero ku cyumweru gusa,aje gutwara icyacumi.Wikwitiranya gukorera inda ye no gukorera imana.Soma Abaroma 16:18.


text:
Nitwa Blessing CHUKWUEMEKA umumama w’abana bane abakobwa batatu n’umuhungu umwe. Amateka yanjye ni maremare ariko ni amashimwe gusa gusa.
Nakundanye n’umusore dukundana urukundo rufite intego tugera aho dukora ubukwe tubana byemewe n’amategeko.
Mugushaka kwanjye ntibyampiriye kuko njye n’umutware wanjye twashatse urubyaro nk’uko imigambi y’ababana bose iba iri, gusa ntibyaduhiriye kuko mu myaka igera kuri cumi n’itanu ntamwana n’umwe twigeze tubyara.
Nkuko mubizi benedata nagiye nitwa amazina atandukanye nk’uko isi iri, ndetse n’abo mumuryango w’umugabo wanjye bakanyita ingumba. Kenshi bagiye bantoteza bashaka ko mbavira mumuryango kuko ngo bashakaga umwana. Ibyo bikantera amarira n’agahinda ariko nkabyereka Imana kuko aho byari bigeze Uwiteka ariwe nari mfite wo kundengera.
Nagerageje kenshi gushaka imiti ndetse ngana n’abaganga ariko bambwirako bidashoboka ko mbyara. Ariko bidatinze nkuko igihe cy’Imana yanyeretse kugira neza kwayo impoza amarira.
Nyuma y’icyo gihe cyose namaranye amarira n’agahinda Uwiteka yaranyibutse ampa gusama inda maze ngiye kwibaruka nsanga ni ukumpoza amarira koko. Uwiteka yampaye abana bane bose nababyariye umunsi umwe.
Benedata Uwiteka nimwiza kandi ni uwo kwiringirwa kuko aho abana babantu bagutererana we ntiyabikora ahubwo kiba ari igihe cyiza cyo kuguhoza amarira no kukwereka ko ari ushobora byose.
Ndashima Imana kuko yangiriye neza ikampa agakiza kayo k’ubuntu ikirenze icyo impoza amarira narize imyaka myishi. Amen
Ubuhamya bw’inshuti y’Ubumwe.com


text:
Mu bice bitandukanye by’Umujyi wa Kigali usanga hari ababona umwana wo mu muhanda bakamwamaganira kure nk’umujura cyangwa undi mugizi wa nabi, mu gihe nabo bagaragaza ko kuba mu muhanda atari zo ndoto zabo, ndetse ko babonye andi merekezo bava muri ubu buzima nta kuzuyaza.
Kuwa Gatandatu tariki ya 16 Kamena 2018 nibwo aba bana bo mu muhanda bifatanyije n’abandi kuri uyu mugabane mu kwizihiza Umunsi mpuzamahanga w’umwana w’Umunyafurika, babifashijwemo n’Umuryango Root Foundatation.
Aba bana bagaragarije IGIHE ko kuvukira mu miryango itishoboye cyangwa ifitanye amakimbirane ari zimwe mu mpamvu zagiye zituma bisanga mu muhanda.
Mukwiye Jérȏme w’imyaka 17 yagize ati “Umwana ajya mu muhanda kubera impamvu zitandukanye zirimo kwanga ko akomeza kubona ababyeyi be barwana buri gihe n’ibindi birimo kuvukira mu muryango ukennye utabasha kumugaburira.”
“Gusa no mu muhanda tubangamirwa n’abantu baduha akato aho kukugira inama y’uko wakwitwara.”
Kuba aba bana bakenera ababagira inama kurusha ababamaganira kure, binashimangirwa na Uwase Sifa wagaragaje ko yishimiye kwizihiza umunsi w’umwana w’umunyafurika ku nshuro ya mbere, kuko ubundi bitajyaga bibaho.
Yakomeje agira ati “Duhura n’ibibazo byinshi cyane biterwa n’imiryango tuvukamo ariko kuba natwe twizihije uyu munsi mpuzamahanga w’umwana w’umunyafurika byadushimishije cyane kuko bitugaragariza ko hari abantu batuzirikana.”
Bose bahuriza ku kuba ubuzima bwo mu muhanda nta cyiza cyabwo, ariko bijyanye n’impamvu ziba zaratumye bava mu miryango yabo, bakeneye kwitabwaho mu buryo bwihariye aho kubaha akato.
Umuyobozi wa Root Foundation, Muragwa Bienvenue yavuze ko ubujiji n’imyumvire mibi by’ababyeyi ari bimwe mu bituma abana bata imiryango yabo bakajya kwibera mu mihanda, nabyo bikaba bikeneye gushakirwa umuti.
Yagize ati “Ikibazo gituma abana bajya mu muhanda harimo n’ubujiji bw’ababyeyi kuko kwiga ni nk’ubuntu, nta mubyeyi wapfa kubura ayo mafaranga. Hari n’imyumvire y’abana kuko kuvuka mu muryango ukennye ntibyatuma ujya mu muhanda.”
Guverinoma y’u Rwanda ifatanyije n’imiryango itari iya leta itandukanye, bakomeje gushyiraho ingamba zatuma abana bo mu mihanda basubira mu miryango yabo kimwe n’abana barererwa mu bigo bitandukanye.
Umuryango Root Foundation umaze imyaka itanu ukorera mu Rwanda, aho ufata kwita ku mwana nko kubaka umusingi w’ahazaza h’igihugu n’Isi muri rusange. Kugeza ubu ukurikirana abana 170 ukanabishyurira amafaranga y’ishuri.


text:
Uburemba ku mugabo ni uburwayi butuma igitsina kitabasha gufata umurego uhagije kugirango nyiracyo abashe gutera akabariro. Umugabo wese iyo igitsina gifata umurego ku buryo abasha gutera akabariro aba atakiri ikiremba niyo yaba atarangiza cyangwa se adasohora.
Mu nyandiko dukesha Dr Renaud Guichard yashyize ku rubuga rwa interineti rwa e-sante.com yagaragaje byinshi cyane ku buremba dore ko burimo ibice bibiri.
Uburemba buterwa n’ibibazo byo kutamera neza mu mitekerereze(Impuissance d’origine psychologique)
Ibibazo bitandukanye bwo kutamerera neza mu ntekerezo bishobora kuba impamvu yo kurembaha. Icyo gihe kudafata umurego kw’igitsina biba biterwa no kutamera neza mu mitekerereze no mu byiyumviro bikaba aribyo biba nyirabayazana w’igitsina kidafata umurego nk’uko bikwiriye.
Ikibazo gikunda kuvugwa cyane ni ukwiburira icyizere cyangwa se kuba ufitanye ibibazo n’uwo mugiye gufatanya gutera akabariro. Kumenya ko uburemba bw’umuntu buterwa n’intekerezo cyangwa se ibyiyumviro, birahagije gusuzuma neza niba mu gihe atarimo agenga ubwonko bwe, cyane cyane mu joro asinziriye, niba igitsina cye kidafata umurego dore ko abagabo inshuro nyinshi cyane mu joro, igitsina gifata umurego we atabigizemo uruhare.
Uburemba buterwa n’uburwayi bw’umubiri
Bitewe n’umubiri utarimo gukora neza birashoboka cyane ko igitsina kinanirwa gufata umurego gusa impamvu ni nyinshi kandi ziratandukanye bitewe n’ikibazo wahuye nacyo. Aha dushobora kuvuga nk’indwara ya diyabete, imiti itandukanye, kuba warabazwe kwa muganga ndetse n’izindi mpamvu zitandukanye muganga yabasha kugufasha kuvumbura.
Ese ufite ikibazo cy’uburemba yabigenza ate?
Umugabo wahuye n’ikibazo cyo kurembaha byaba ari ibimaze iminsi cyangwa se ari iby’igihe gitoya, akwiye kwihutira kugana muganga kuko niwe ushobora kumwandikira imiti ikwiriye.
Imiti itandukanye imaze kumenyekana kubera uburyo ishobora kugabanya icyo kibazo umugabo atarinze gusanga muganga, iyo miti nka Viyagara, ciyalisi n’indi ishobora kuboneka gusa mu kuyikoresha ni ingenzi kuzirikana ko biba ari bibi kuyikoresha utayihawe na muganga kuko ishobora kugira ingaruka ku buzima bwawe.
Ikibazo cy'Uburemba n’uko wakitwaramo
Uburemba ku mugabo ni uburwayi butuma igitsina kitabasha gufata umurego uhagije kugirango nyiracyo abashe gutera akabariro. Umugabo wese iyo igitsina gifata umurego ku buryo abasha gutera akabariro aba atakiri ikiremba niyo yaba atarangiza cyangwa se adasohora.
Labels: igitsina, indwara, indwara z'igitsina, ubuzima


text:
Umuyobozi w’Itorero Methodiste Libre mu Rwanda, Bishop Kayinamura Samuel , avuga ko ari ikimwaro kumva abashumba b’amatorero ndetse n’abayoboye amadini bagirana amakimbirane.
Ubushamirane mu bayobozi mu matorero Bishop Kayinamura yabugarutseho ku wa 8 Ugushyingo 2017, ubwo ku cyicaro cy’iryo ayoboye bari bahuriye mu mahugurwa ku bumwe n’ubwiyunge.
Nubwo abanyamadini bitwaza bibiliya ariho hagakwiye kuboneka ubuhamya bw’imibanitre myiza, naho si shyashya, abayobozi b’amatorero barashwana.
Intandaro y’amakimbirane ijya yumvikana harimo kwigizwaho imitungo, icyenewabo, amacakubiri ashingiye ku moko n’ibindi bitandukanye bijya bishyamiranya abapasiteri, hamwe bagafatana mu mashati.
Bishop Kayinamura Samuel avuga ko uko kutumvikana kw’abayobozi b’amadini n’amatorero ari amahano kandi ari ikimwaro.
Yagize ati “Ntabwo twavuga ko ari itorero ry’uyu munsi gusa n’igihe cya mbere niko Itorero ryagiye rimera. Ariko intege nke zo zirahari […]rwose ni ikimwaro kumva abashumba, abahagarariye abandi aribo barwanye.”
Akomeza avuga ko umuyobozi agereranya nk’um umutwe, agomba kuba muzima kugira ngo n’ingingo zindi zibe nzima.
Asaba abashumba b’amadini n’amatorero kwirinda icyazana amacakubiri ahubwo bakimika ubumwe n’ubwiyunge.
Yagize ati “Turashaka gukomeza komorana ibikomere byatewe na Jenoside yakorewe Abatutsi, turashaka ko ya ngengabitekerezo ya jenoside ikigaragara n’iyo yaba agashashi gatoya kave muri bo, bya bipimo by’ubumwe n’ubwiyunge bizamuke bibe 100%.”
Akomeza avuga ko mu Itorero ayoboye bashyizeho abo bise ‘imboni’ z’ubumwe n’ubwiyunge hagamijwe kwirinda icyabazanamo amacakubiri.
Umuyobozi w’Itorero Methodiste Libre mu Rwanda, Bishop Kayinamura Samuel
[email protected]


text:
UKWEMERA INTAMBWE IRUTA IZINDI KUGIRANGO DUSHYIKIRE KUBUTUNGANE.
Bavandimwe nshuti duhurira kurubuga na page ya facebook by’AFERWAR -DUTERIMBERE . Ndabasuhuza mu indamukanyo y’abemera KRISTU ngira nti  >
Duherukana ejobundi taliki ya 13/10/ 2015 tuganira kuri Fatima n’ibyahabereye nabonye mwarashimishijwe no kongera kwibuka ariya MATEKA Matagatifu. Nibyiza kandi ni iby’agaciro kubemera kandi bakiyambaza Umubyeyi BIKIRAMARIYA.
Iri jambo UKWEMERA nagarutseho ubushize n’ubu nkaba ndivuze niryo nifuzako mbaganiriraho muri make namwe mukazaduha ibitekerezo byanyu.
Mbere yabyose mwihangane musome ijombo ry’Imana ryanditse mu IBARUWA PAWULO INTUMWA YANDIKIYE ABANYAROMA UMUTWE WA KANE (Rom 4 ;1-25). Musome mwitonze nimushaka musubiremo Roho Mutagatifu abafashe gusobanukirwa. Murasanga rero ukwemera ntacyo wakugereranya nako munzira igana ubutungane. Nurangiza gucengerwa n’iryo jambo, ndahamyako Roho Mutagatifu aragufasha rwose kubona uko wasobanurira abandi UKWEMERA icyo ari cyo.
Mugihe tugitegereje uko uribuze guhishurirwa cg gufashwa na Roho w’lmana, reka njye mbe mbasangije icyo nahishuriwe.
UKWEMERA ni:
- Ni igisubizo umuntu aha lmana iyo lmaze kumwimenyekanisha.
- Ni igisubizo gituruka kubushake bw’umuntu; ubwenge bwe, imbaraga ze , bigiramo uruhare nubwo bwose Roho Mutagatifu ariwe udufasha kgo tugire Ukwemera.
- kubera ko Roho Mutagatifu adufasha kugira Ukwemera, ibi bituma dusobanura ukwemera nk’igisubizo gikwiriye cy’ubutore lmana iduha.
- ukwemera si ukwakira ibyo utumva kuko ukwemera ari ukuri.
- Ukwemera kwihambira kubitabonwa n’amaso y’umibiri ariko biriho.
- Ukwemera gushakashakanwa ukwicisha bugufi.Umuntu wese uharanira gucengera ibintu yicishije bugufi byanze bikunze abigeraho.
Mutagatifu ANSELME atwigisha ko Ukwemera ari ingabire ariko ko gushakashakwa kukanasobanuka. Naho Mutagatifu AUGUSTIN we aragira ati
>
Mutagatifu THOMAS D’ACQUIN (Tomasi wa Akwino) we atubwira ko ubwenge n’ubushake bw’umuntu biza byuzuriza ingabire y’ukwemera lmana yatubuganijemo tukabona gutanga igisubizo cy’ukwemera.
Bavandimwe, uyu munsi mbaganije duke ariko sinshidikanyako atari utwingirakamaro kuko bizaba imbarutso yo kuganira byinshi kuri iyi ngingo.Buri wese ufite icyo yabitwunguraho arararitswe.
Mugire Yezu na Bikiramariya. Murakoze
UWASIZE TUMUKUNDE Marie Jeanne
Duterimbere – Media


text:
Utuntu 12 dutangaje ku mpyiko
Impyiko ni kimwe mu bice by’umubiri bikora imirimo ihambaye ndetse ku buryo iyo zirwaye cyangwa zangiritse bigira ingaruka ku mikorere yose y’umubiri.
Umuntu afite impyiko 2 ziba mu gice cy’ahegereye mu mugongo ahagana hepfo.
Utuntu dutangaje ku mpyiko
Muri buri mpyiko habamo hafi ya miliyoni y’utuyunguruzo tw’amaraso tuzi nka nephrons. Burya imyanda yose iva mu maraso isohokera mu nkari
Burya ntabwo dufite impyiko zingana, ahubwo ubunini bwazo buterwa n’umuntu kuko uko ubyibuha niko na zo ziyongera. Icyakora muri rusange ni hagati ya 5cm na 7.5cm mu bugari no hagati ya 10 cm na 13cm mu burebure
Impyiko nizo zishinzwe kuringaniza igipimo cy’amatembabuzi mu mubiri. Iyo umubiri wabuze amazi hakorwa inkari nkeya.
Ugereranyije ku munsi mu mpyiko hanyura litiro 400 z’amaraso zihatunganyirizwa
Buri munota impyiko zitunganya hafi litiro 1.3 z’amaraso, ndetse zikora inkari zenda kungana gutyo, ku munsi.
Iyo impyiko zibonye impinduka mu muvuduko w’amaraso, uba mucye zihita zoherereza ubutumwa imitsi y’amaraso ngo yiyegeranye bityo umuvuduko ukongera ukazamuka
Iyo impyiko kandi zibonye impinduka ku gipimo cya oxygen mu maraso cyamanutse, zirekura umusemburo utuma hakorwa izindi nsoro zitukura bityo uko ziyongera na oxygen ikazamuka dore ko ari zo ziyikwirakwiza mu maraso (insoro zitukura)
Kurya ubona inkari zisa n’umuhondo biterwa na bilirubin.
Nubwo dufite impyiko 2 ariko niyo waba ufite impyiko imwe nta kibazo irakora gusa ugasabwa kugira ibyo wigengeseraho nko kunywa inzoga no gukoresha imiti imwe n’imwe
Ku mpyiko niho hahereye imvubura zizwi nka surrenales/adrenals zikora imisemburo nka cortisol na adrenaline. Izi mvubura zigenda zigabanyuka mu bunini. Umwana avuka zenda kungana n’impyiko ariko iyo ushaje zisigara zingana no hafi ya 3mm.
Burya impyiko nizo zishinzwe gutuma vitamini D yo mu mubiri ikora
Impyiko nizo zishinzwe gukora inkari. Iyo uruhago rugeze muri kimwe cya kabiri ngo rwuzure inkari ubwonko buhita bukubwira ngo ujye kunyara.
Source:umuti